text:
Bolwetse jwa Mogare wa Khorona 2019
Bolwetse jo boggle ba Khorona wa 2019 (COVID-19) ke bolwetse jo bo tshwaetsang motho ga a amana le mongwe yo o nang le mogare wa Khorona (Bolwetse Jwa Kgatelelo ya Mafatlha Jwa Mogare wa Khorona 2).[1] Mogare o, o anama ka ntlha ya kamano le motho yo o tshwaetsegileng, go ama didiriswa le mafelo a a tshwaetsegileng o bo o itshwara mo dinkong, matlho kampo molomo. Ka tlwaelo, mogare o tshwaetsana ka ntlha ya go thanyediwa ke marothodi a mowa wa motho yo o tshwaetsegileng ga a ethimola kampo a gotlhola. Mongwe le mongwe yo o leng bogaufi jo bo ka fa tlase ga dimitara di le 1.8 ga motho o a nang le mogare o a ethimola kampo a gotlhola a ka tshwaetsega. [2]
Tshimologo[fetola | Fetola Motswedi]
Mogare o o lemogilwe kwa Wuhan e e leng motse mošate wa Hubei kwa China fa ngwaga wa 2019 o ya kwa bokhutlong. Ka 11 Mopitlwe 2020, mokgatlho wa Lefatshe wa Pholo (WHO) o goeleditse fa bolwetse jono e le leroborobo. Leroborobo ke bolwetse jo bo anamang le dinaga tse dintsi tsa lefatshe.Mo nageng ya rona ya Aforika borwa e netefaditswe ko kgweding ya Sedimonthole ka ngwaga wa 2019, ke fa molwetsi wa ntlha go begiwa fa a tshwaeditse ke bolwetse joo jwa covidd 19.
Dinaga tse di amilweng ke mogare o, di nna le palo e e kwa godimo ya dintsho mme bo tsenya ditirelo tsa maokelo mo kgatelelong e boitshegang. Mokaedi-Kakaretso wa Mokgatlho wa Lefatshe wa Pholo (WHO) Dr. Tedros Adhamon Ghereyesus, o supile fa seno “e se bothata jo bo amang ditirelo tsa dikokelo fela, mme bo ama dintlha tsotlhe tsa ditirelo; ka jalo ntwa eno e tshwanelwa ke go tshwaraganelwa ke dintlha tsotlhe tsa ditirelo le motho mongwe le mongwe”.
Afrika Borwa[fetola | Fetola Motswedi]
Ga jaana (8 Moranang 2020) go batho ba le 1 845 ba ba tshwaeditsweng ke mogare wa Khorona mo Aforika Borwa. Batho ba le lesome le borobedi ba tlhokafetse ka ntlha ya mogare o, mme ba le masome a mane le botlhano (45) go begiwa fa ba fodile. Lefapha la pholo le begile fa "difopholetso tsa ga jaana di supa fa mogare ono o ka ama 60% ya setšhaba sa Aforika Borwa mo isagong, ka dipaka tse di farologaneng". Go thibela go anama ga mogare o, naga eno e beilwe ka fa tlase ga maemo a thibelo-metsamao (lock-down) go tloga ka 27 Mopitlwe 2020. Tautona ya Aforika Borwa Ramaphosa o begile fa badiredi ba pholo ba le 10 000 ba romilwe go ya ko malapeng a morafe go dira diteko tsa mogare wa Khorona go simolola ka 20 Mopitlwe 2020.
Matshwao le Kalafi[fetola | Fetola Motswedi]
Matshwao a go tshwaediwa ke mogare ono a akaretsa go gotlhola, letshoromo, letsapa le go hupelwa. Matshwao a mangwe a akaretsa go opelwa ke mesifa, go tswa mamina/sehuba, letshololo, mometso o o botlhoko, go palelwa ke go dupelela le ditlhabi mo mpeng. Go tsaya malatsi a le mabedi (2) go ya go a le lesome le bone (14) morago ga go tshwaediwa gore motho a supe fa a na le mogare wa Khorona, mme mo bontsing jwa batho matshwao ano a bonala morago ga malatsi a le matlhano (5). Bontsi jwa batho ba ba tshwaetsegileng bo supile matshwao a botlhošwana. Mo mabakeng a kgatelelelo e kwa godimo, mogare o o ka etegela go nna pneumonia le go retelelwa ga dirwe tsa mmele. Matshwao a mogare ono a kgatelelo a tlhoka kalafi ya potlako. Diteko tsa go totobatsa fa motho a na le mogare o, di diriwa ke dingaka ka go kgotla mantshwatshwa ka sediriswa sa leloba (cotton). Mogare o o ka netefadiwa gape mo mothong ka go dira diteko ka motšhini wa CT Scan. Fa go totobaditswe gore motho o na le mogare wa Khorona, o tshwanetse go tsenngwa kwa bookelong mme a tlhaolwe mo bathong ba ba nang le mogare wa HIV. Le fa mogare ono wa Khorona o sena kalafi ga jaana, bontsi jwa batho bo a fola fa ba bone ditirelo tse di tshwanetseng tsa kalafi.
Thibelo[fetola | Fetola Motswedi]
Kanamo ya bolwetse jono e ka thibelwa ka go emela kgakajana le batho, go tila phuthego ya batho kampo mafelo a nang le boidiidi jwa batho. Seno se itsagala jaaka katologano-ya-kamano. Mo makgethong a motho a sa kgoneng go tila go amana le batho, go rotloediwa gore a apare tshireletso ya sefatlhego (kampo go ithiba molomo fa a gotlhola le go ethimola ka sekgono kampo ka pampitshana) le go rwala seatlana sa rabara. Go rotloediwa gape gore batho ba tlhape diatla kgapetsa ka sesepa kampo ka sebolaya-twatsi metsotswana e le some a mabedi (20). Sa bofelo, setšhaba se rotloediwa go tila go itshwara sefatlhego ka diatla tse di seng phepa.
Metswedi[fetola | Fetola Motswedi]
- ↑ "Naming the coronavirus disease (COVID-19) and the virus that causes it". www.who.int (in English). Retrieved 2020-04-06.
- ↑ CDC (2020-02-11). "Coronavirus Disease 2019 (COVID-19)". Centers for Disease Control and Prevention (in American English). Retrieved 2020-04-06.


c: text/html

text:
Fa Mongwe Yo O Mo Ratang A Tlhokafala
A o tlhokafaletswe ke mongwe yo o mo ratang? A o tlhoka thuso go lebana le khutsafalo?
Matseno
Kgatiso eno e naya batho ba ba tlhokafaletsweng kgomotso e e tswang mo Dikwalong.
“Ga go A Nna Jalo!”
Maemo a a utlwisang botlhoko a a sa lebelelwang a diragalela malapa letsatsi le letsatsi.
A Go Tlwaelegile go Ikutlwa Jaana?
Fa o tlhokafaletswe ke mongwe yo o mo ratang, a go phoso go bontsha gore o hutsafetse?
Ke Ka Itshokela Khutsafalo ya Me Jang?
A o tshwanetse go bontsha gore o hutsafetse?
Ba Bangwe Ba Ka Thusa Jang?
Ditsala tse di botlhokwa di tshwanetse go dira sengwe ka bonako go gomotsa motho yo o hutsafetseng.
Tsholofelo ya Mmatota ka Ba Ba Tlhokafetseng
Fa mongwe a tlhokafala, o ka utlwa botlhoko fa o akanya gore ga o kitla o tlhola o bua le ene kgotsa o mo tshwara. Mme Baebele e re naya tsholofelo.

robotstxt: allowed

filter: keep


text:
KHOLESTEROLE
BOLWETSE JWA KHOLESTEROLE KE ENG?
Bolwetse jwa kholesterole ke mafura a a elelago le madi ka gare go ditshika tsa mmele goya bo bokong.
-
Boboko ke serwe se se tletseng ka kholesterole gona le tse dingwe dirwe.
-
Kholesterole e thusa di-hormone le di-bitamine tsa mmele go sila dijo.
-
kholesterole ga e kgone go elela ka thelelo ka gare ga ditshika tsa madi.
-
E tsamaisa ke di-lipoproteins ka gare ga ditshika tsa madi.
MEFUTA YA KHOLESTEROLE
-
Kholesterole e maswe (LDL) - Kholesterole e maswe e ya nonotsha mme ya thibela go elela ga madi ka iketlo ka gare ga ditshika.
-
Kholesterole e molemo (HDL) - Mofuta ona o tsamaisa kholesterole ka tsela e siameng ka gare go ditshika gotswa go dirwe tsotlhle tsa mmele goya sebeteng. Tiro ya sebete ke go tlosa kholeseterole gotswa ko dirweng tsa mmele. Maduo a kgaisang a Kholesterole e molemo ke 3.6 – 7.8 mmol/l
DIKAI TSA KHOLESTOROLE
-
Histori ya lelapa
-
Dijo tsa mafura
-
Bolwetse jwa sukiri, bolwetse jwa diphio kgotsa hypothyroidism
-
Ditlhare tsa go alafa malwetse a mangwe
-
Boima jwa mmele
-
Go nwa bojwala mo go ntsi
-
Bolwetse jwa pelo, di thibela pelegi tsa dipilisi, go nwa ditlhare tsa di-steroid.
DITLAMORAGO TSA KHOLESTEROLE
-
Kgatelelo ya kholesterole e tlhasela mesifa, katlase ga letlalo, matlho, mangole le sejabana.
-
Botlhoko mafatlheng, bolwetse jwa pelo le go swa mhuma.
-
Ho ruruha ha ditho tsa ka hare ha mala jwalo ka sebete, lebete le pancreas
-
E thibela go elela ga madi ka iketlo ka gare ga ditshika go ya pelong le bokong
-
Kholesterole ke mmolai o iphitlhileng ka gonne ga ena sisupo.
TAOLO YA BOLWETSE JWA KHOLESTEROLE
-
Dijo tse phepa di sena mafura
-
Eja dijo tse jwalo ka dinawa, maungo le oats
-
Ho ikatisa
-
Fokotsa bokima jwa mmele
-
Fokotsa gonwa bojwala


text:
SETLHOGO SA KA FA NTLE | FA O WELWA KE MASETLAPELO—KAFA O KA ITSHOKANG KA TENG
Go Swelwa ke Mongwe Yo o Mo Ratang
Ronaldo wa kwa Brazil o ne a bona kotsi ya koloi e e neng ya bolaya batho ba le batlhano ba lelapa la gagabo, go akaretsa mmaagwe le rraagwe. A re: “Ke ne ka nna kwa bookelong dikgwedi di le pedi pele ke bolelelwa gore ba ne ba tlhokafetse mo kotsing eo.”
“Kwa tshimologong ke ne ke sa dumele gore ga ba tlhole ba le teng. Ke ne ke ipotsa go re, Ke ka ntlha yang fa ba sule botlhe? Fa ke lemoga gore tota go ne go diragetse, ke ne ka gamarega. Ke ne ka utlwa botlhoko jo ke iseng nke ke tsamaye ke bo utlwe. Mo malatsing a a neng a latela, ke ne ka akanya gore ga go tlhole go le mosola go tshela ba seyo. Go ne ga feta dikgwedi ke lela letsatsi le letsatsi! Ke ne ke ipona molato go bo ke ile ka tlogela motho yo mongwe a kgweetsa. Fa nkabo go ne go kgweetsa nna, gongwe ba ka bo ba sa ntse ba tshela.
“Go setse go fetile dingwaga di le 16 mme ke kgonne go boa ke tshela jaaka pele. Le fa go ntse jalo, loso lwa bone lwa matlhotlhapelo lo butse phatlha e e sa ntseng e tla tshwanelwa ke go tswalega mo pelong ya me.”
GO ITSHOKELA MASETLAPELO
Itetle go hutsafalela batho ba ba tlhokafetseng. Baebele ya re go na le “nako ya go lela.” (Moreri 3:1, 4) Ronaldo a re: “Nako le nako fa ke ne ke ikutlwa e kete nka lela, ke ne ke lela. Go thiba dikeledi go ne go se na mosola, mme fa ke sena go lela ke ne ke ikutlwa ke imologile.” Gone ke boammaaruri gore batho ga ba hutsafale ka tsela e e tshwanang. Ka jalo, fa o sa ntshetse kutlobotlhoko ya gago kwa ntle, seo ga se reye gore o gatelela maikutlo a gago kgotsa gore o tshwanetse go ipateletsa go lela.
Tila go itlhaola. (Diane 18:1) Ronaldo a re: “Ke ne ka leka gore ke se ka ka ineela fa ke ne ke eletsa go itlhaola mo bathong. Batho ba ne ba nketela mme ke ne ke ba amogela. Gape ke ne ka tshololela mosadi wa me le ditsala tsa me tse ke atamalaneng le tsone maikutlo a me.”
Nna o ritibetse fa mongwe a bua mafoko a a utlwisang botlhoko. Mafoko ao a ka akaretsa a a jaaka, “Go ne go tshwanetse go direga.” Ronaldo a re, “Mafoko mangwe a go neng go akanngwa gore a tla nkgomotsa a ne a nkutlwisa botlhoko le go feta.” Mo boemong jwa go nnela go akanya ka mafoko a a utlwisang botlhoko, latela kgakololo eno e e molemo ya Baebele: “O se ka wa isa mafoko otlhe a batho ba ka a buang kwa pelong.”—Moreri 7:21.
Ithute boammaaruri ka se se diregang ka baswi. Ronaldo a re: “Mo go Moreri 9:5, Baebele ya re baswi ga ba boge mme seo se dira gore ke nne le kagiso ya mogopolo. Gape Baebele e ruta gore go tla nna le tsogo le gore ba ba suleng ba tla boa ba tshela gape. Ka jalo, ke akanya ka batho ba ke ba ratang ba ba suleng jaaka e kete ba tsere loeto ba ile golo gongwe.”—Ditiro 24:15.
A o ne o itse? Baebele e solofetsa gore go tla nna le nako e ka yone Modimo a tla ‘kometsang loso ka bosaengkae.’ *—Isaia 25:8.
^ ser. 11 Fa o batla tshedimosetso e e oketsegileng, bona kgaolo 7 ya buka ya Totatota Baebele e Ruta Eng?


text:
Thuta-Puo
No Thumbnail Available
Date
1951
Authors
Malepe, A.T
Vanzyl, H.J
Journal Title
Journal ISSN
Volume Title
Publisher
Voortrekkers Beperk
Abstract
Dithuto tse di rulaganyeditswe Seema sa Botlhano le sa Borataro (Stds. V & VI) mme go solofelwa gore di tlaa nna thuso e kgolo thata mo go barutisi le bana. Dikgakololo ke tse: 1. Thuto e nngwe le e nngwe e tshwanetse go rutwa ka puisano. Ngwana yo mongwe le yo mongwe a nne le buka ya gagwe. Morutisi a dire gore bana ba buise ditemana pele mme a ba thuse gore ba di tlhaloganye. )2. Morago ga puiso le puisano go simololwa tiro ya go kwala. Tiro yotlhe e tshwanetse ya kwalwa mo dibukaneng tsa bana tsa tirelo ka gonne bana ga ba a tlwaela go kwala Setswana mme ka go ba kwadisa re tlaa ba thusa thata. 3. Motlha mongwe bana ba letlelelwe go buisa ditemana ka setu mme morago ba arabe dipotso tse di latelang temana eo.
Description
Setswana book
Keywords
Research Subject Categories::HUMANITIES and RELIGION
Citation
1951,Thuta-Puo,Voortrekkers Beperk,Johannesburg.


text:
Khamphani ya bofetoledi ya SA ya boitseanape go phetolelo ya dipuo tsa semmuso. Ditirelo tsa rona di simolola go tswa go diforomo tsa tetlelelo go ya go makwalodikgang, di app le diwebosaete. Ditokomane tsa gago di fetoletswe ka setaele se se tlhaloganyesegang e bile se le bonolo ka diteme di le 11 tsa Aforika Borwa.
O amogelesegile go iiTranslation. Re itlamile go tlhagisa ditokomane tse di nepagetseng tsa kgwebo, semolao le tsa bongaka/kalafi tseo di buisegang bonolo ka dipuo di le 11 tsa semmuso tsa Aforika Borwa: isiZulu, isiXhosa, Afrikaans, Sesotho sa Leboa (Sepedi), Setswana, Sesotho, Xitsonga, Siswati, Tshivenḓa le isiNdebele. Diphetolelo tsotlhe tsa rona di tlhomame go fitlhelela maemo a boditšhabatšhaba a phetolelo ya setegeniki.
Lebelela boleng jwa diphetolelo tsa rona bo diragala! Tebang le 90% ya Maaforikaborwa bao e leng baitseanape go puogae, go bonolo, tobetsa konopo ya fetolelae e fa godimo fa molemeng wa saete. Ka gonne puo ya gago e fetolelwa ke mofetoledi wa porofešenale, go bonolo go bona webosaete ya rona e e tletseng tshedimosetso, le ka ga dintlha tsa setegeniki tota. Go ya pele, diphetolelo ga di kitla di nna le diphoso tsa mopeleto kgotsa tsa thutapuo.
Re thapa bafetoledi bao e leng baitseanape. Fa re fetolela tokomane ya molao, re dira fela le mofetoledi wa tsa molao, yo o nonofileng, yo puo e e fetolelwang e le puogae ya gagwe. Ditlhokego tsa rona ke bobotlana makwalo a dithuto go tswa kwa yunibesithing e e nang le tetlelelo semmuso ya Aforika Borwa. Go tlaleletsa, bafetoledi botlhe ba rona ba na le maitemogelo a bobotlana dingwaga di le 10 go tiro ya maemo a a kwa godimo. Ka gale re itumelela go neelana ka diCV le ka makwalo a dithutego ka dinako tsotlhe, le go saena diSLA go tlhomamisa boleng jwa diphetolelo tsa rona.
Ditokomane tse di fetoletsweng tsa gago di siamisiwa mopeleto go tshwana le ka moo go dirwang mo dikwalong tsa gago tsa Seesemane. Mo godimo ga moo, re dirisa MS Word go netefatsa gore ditokomane tsa gago ga di na diphoso tsa mopeleto mo diphetolelong, go dirisiwa puo ya segompieno le go tshwarwa ka tsela e e tlhomameng. Re itumelela go go bontsha.


text:
Dibera di bolaya basimanyana ba kwa Bethele (23-25)
2 Fa Jehofa a ne a tloga a tseela Elija+ kwa magodimong* ka sefefo,+ Elija le Elisha+ ba ne ba tswa mo Gilegala.+2 Elija o ne a raya Elisha a re: “Tsweetswee nna fano, ka gonne Jehofa o nthomile kwa Bethele.” Le fa go ntse jalo, Elisha o ne a re: “Ke ikana ka Jehofa Modimo yo o tshelang le ka wena, ga nkitla ke go tlogela.” Ka jalo, ba ne ba ya kwa Bethele.+3 Foo bomorwa baporofeti* kwa Bethele ba ne ba tla kwa go Elisha ba bo ba mo raya ba re: “A o a itse gore gompieno Jehofa o tsaya mong wa gago gore a se ka a tlhola a nna moeteledipele wa gago?”+ Foo o ne a re: “Ke setse ke itse. Didimalang.”4 Jaanong Elija o ne a mo raya a re: “Elisha, tsweetswee nna fano, ka gonne Jehofa o nthomile kwa Jeriko.”+ Le fa go ntse jalo, o ne a re: “Ke ikana ka Jehofa Modimo yo o tshelang le ka wena, ga nkitla ke go tlogela.” Ka jalo, ba ne ba ya kwa Jeriko.5 Foo bomorwa baporofeti ba ba neng ba le kwa Jeriko ba ne ba tla kwa go Elisha mme ba mo raya ba re: “A o a itse gore gompieno Jehofa o tsaya mong wa gago gore a se ka a tlhola a nna moeteledipele wa gago?” Foo o ne a re: “Ke setse ke itse. Didimalang.”6 Jaanong Elija o ne a mo raya a re: “Tsweetswee nna fano, ka gonne Jehofa o nthomile kwa Joredane.” Le fa go ntse jalo, o ne a re: “Ke ikana ka Jehofa Modimo yo o tshelang le ka wena, ga nkitla ke go tlogela.” Ka jalo, boobabedi ba ne ba tsamaya mmogo.7 Mme bomorwa baporofeti ba le 50 le bone ba ne ba tsamaya mme ba ema kgakajana ba ba leba fa boobabedi ba ne ba eme fa Joredane.8 Go tswa foo, Elija o ne a tsaya seaparo sa gagwe se se mo tlhaolang+ a bo a se potoka a itaya metsi ka sone, mme a ne a kgaogana a ya kwa molemeng le kwa mojeng, mme boobabedi ba ne ba kgabaganya mo mmung o o omileng.+9 Fela fa ba sena go kgabaganya, Elija o ne a raya Elisha a re: “Kopa se o batlang gore ke se go direle pele ga ke tlosiwa fa go wena.” Ka jalo, Elisha o ne a re: “Tsweetswee, a nka amogela karolo e e menaganeng sebedi*+ ya moya wa gago?”+10 O ne a araba jaana: “O kopile selo se se thata. Fa o ka mpona fa ke tlosiwa mo go wena, go tla direga jaaka o kopile; mme fa o ka se mpone, ga go kitla go direga.”11 Fa ba tsamaya mo tseleng ba ntse ba bua, ka tshoganyetso kara e e tukang molelo le dipitse tse di tukang molelo+ di ne tsa ba kgaoganya, mme Elija o ne a tlhatlogela kwa magodimong* mo sefefong.+12 Fa Elisha a ntse a lebile, o ne a goa a re: “Rra, rra! Kara ya Iseraele le masole a yone a a tsamayang ka dipitse!”+ E rile a sa tlhole a kgona go mmona, o ne a tshwara diaparo tsa gagwe mme a di gagoganya sebedi.+13 Morago ga moo, o ne a sela seaparo sa ga Elija se se mo tlhaolang+ se se neng se ole mo go ene mme a boela morago a ya go ema fa losing lwa Joredane.14 Go tswa foo, o ne a tsaya seaparo sa ga Elija se se mo tlhaolang se se neng se ole mo go ene a bo a itaya metsi ka sone mme a re: “Jehofa, Modimo wa ga Elija o kae?” E rile Elisha a itaya metsi, a ne a kgaogana a ya kwa molemeng le kwa mojeng, mme o ne a kgabaganya.+15 E rile bomorwa baporofeti kwa Jeriko ba mmona a le kgakajana, ba ne ba re: “Moya wa ga Elija o ntse mo go Elisha.”+ Ka jalo, ba ne ba ya go mo kgatlhantsha mme ba ikobela fa fatshe fa pele ga gagwe.16 Ba ne ba mo raya ba re: “Rona batlhanka ba gago re na le banna ba le 50 ba ba nonofileng. Tsweetswee, a ba tsamaye ba ye go batla mong wa gago. Gongwe moya* wa ga Jehofa o mo tsholeditse mme wa mo latlhela mo godimo ga thaba nngwe kgotsa mo mokgatšheng mongwe.”+ Le fa go ntse jalo, o ne a re: “Lo se ka lwa ba romela.”17 Mme gone, ba ne ba nna ba mo emelela go fitlha a tlhabiwa ke ditlhong, ka jalo o ne a re: “Ba romeleng.” Ba ne ba romela banna bao ba ba 50, mme ba ne ba nna ba mmatla malatsi a le mararo mme ba se ka ba mmona.18 Fa ba boela kwa go ene, o ne a sa ntse a le kwa Jeriko.+ Foo o ne a ba raya a re: “A ga ke a lo bolelela gore lo se ka lwa tsamaya?”19 Fa nako e ntse e tsamaya, banna ba motse ba ne ba raya Elisha ba re: “Mong wa me o a bona gore motse ono o mo lefelong le le siameng;+ le fa go ntse jalo, metsi a teng ga a a siama e bile lefatshe ga le tlhogise sepe.”*20 Foo o ne a re: “Ntlisetseng sekotlele se sennye se sesha mme lo tsenye letswai mo go sone.” Ka jalo, ba ne ba se tlisa kwa go ene.21 Go tswa foo, o ne a ya kwa motsweding wa metsi mme a tshela letswai mo go sone+ a bo a re: “Seno ke se Jehofa a se buang, ‘Ke alafile metsi ano. Ga a kitla a tlhola a baka loso kgotsa a dira gore lefatshe le se ka la tlhogisa sepe.’”*22 Mme metsi a ne a alafega go tla go fitlha mo letsatsing leno, go ya ka lefoko le Elisha a neng a le bua.23 O ne a tswa koo a ya kwa Bethele. Fa a ntse a tsamaya mo tseleng, basimanyana bangwe ba ne ba tswa mo motseng mme ba simolola go mo sotla,+ ba ne ba nna ba mo raya ba re: “Tlhatloga, wena yo o lefatla! Tlhatloga, wena yo o lefatla!”24 La bofelo o ne a retologa mme a ba leba a bo a ba hutsa mo leineng la ga Jehofa. Foo dibera tse pedi tse dinamagadi+ di ne tsa tswa mo sekgweng mme tsa gagolaka bana ba le 42 mo go bone.+25 O ne a tswa koo, a nna a tsamaya a ya kwa Thabeng ya Karemele,+ mme fa a tswa koo o ne a boela kwa Samarea.


text:
KGAOLO YA BOTLHANO
“Mosadi yo o Molemo Thata”
1, 2. (a) Ruthe o ne a dira tiro ya mofuta ofe? (b) Ruthe o ne a ithuta eng se se molemo ka Molao wa Modimo le ka batho ba gagwe?
RUTHE o khubame go bapa le mokoa wa matlhaka a barele a a a phuthileng mo letsatsing leo. Go setse go nna lefifi mo masimong a Bethelehema mme badiri ba le bantsi ba tsamaya ka iketlo ba lebile kgoro ya motsana o o agilweng mo thoteng e e fa gaufi. Ruthe o tshwanetse a bo a lapile tota, ka gonne e sa le a semeletse go tswa mo mosong. Mme le jaanong o sa ntse a semeletse, o dirisa thobane e nnye kgotsa mootlwana go photha, gore ditlhaka di foforege mo diakong. Tota le fa tiro eno e le thata, letsatsi la gagwe le tsamaile sentle—go feta kafa a neng a solofetse ka gone.
2 A jaanong dilo di setse di simolola go tsamaela mosadi yono yo mosha wa motlholagadi sentle? Jaaka re bone mo kgaolong e e fetileng, o ile a dira tshwetso ya gore a tsamaye le matsalaagwe e bong Naomi, a ikana gore o tla nna le ene le gore Modimo wa ga Naomi e bong Jehofa, e tla nna Modimo wa gagwe. Basadi bano ba babedi ba ba tlhokafaletsweng ke banna ba ne ba fuduga kwa Moabe ba tla mo Bethelehema, mme go ise go ye kae Ruthe wa Momoabe o ne a utlwela gore mo Molaong wa ga Jehofa go na le thulaganyo e e molemo ya go thusa bahumanegi ba Baiseraele le batswakwa. Mme jaanong o ne a lemoga gore batho bangwe ba ga Jehofa ba ba tshelang ka Molao e bile ba thapisitswe ka one ba rata melao ya Modimo e bile ba pelonomi, mme seo se ne sa mo ama pelo fela thata.
3, 4. (a) Boase o ile a kgothatsa Ruthe jang? (b) Sekao sa ga Ruthe se ka re thusa jang mo maemong a a thata a ikonomi a re lebaneng le one gompieno?
3 Mongwe wa batho bao e ne e le Boase, monna mongwe yo o godileng wa mohumi yo Ruthe a neng a ronopa mo masimong a gagwe. Mo letsatsing leo Boase o ne a amegile ka ene jaaka rre. Pelo ya ga Ruthe e ne e phophoma ka boitumelo fa a akanya kafa Boase a mo akgotseng ka gone go bo a tlhokometse Naomi le go bo a tlhophile go sirelediwa ke Modimo wa boammaaruri, Jehofa.—Bala Ruthe 2:11-14.
4 Le fa go ntse jalo, Ruthe a ka tswa a ne a ipotsa gore isagwe e mo tsholetse eng. E re ka e ne e le motswakwa yo o humanegileng e bile a se na monna kgotsa ngwana, o ne a tla tlhokomela ene le Naomijang mo dingwageng tse di neng di tla latela? A ba ne ba tla kgona go tshela ka tiro ya go ronopa? Mme o ne a tlile go tlhokomelwa ke mang fa a tsofetse? Go a utlwala go bo a ne a tshwenyegile ka dilo tseo. E re ka mo motlheng wa rona go na le mathata a ikonomi, batho ba le bantsi ba tshwenyegile ka dilo tse di ntseng jalo. Fa re ntse re ithuta kafa tumelo ya ga Ruthe e mo thusitseng ka gone go lebana le dikgwetlho tseo, re tla lemoga dilo di le dintsi tse re ka mo etsang mo go tsone.
Tota Lelapa ke Eng?
5, 6. (a) Letsatsi la ntlha la ga Ruthe la go ronopa kwa tshimong ya ga Boase le tsamaile jang? (b) Naomi o ne a itshwara jang fa a bona Ruthe?
5 Fa Ruthe a sena go photha le go kokoanya ditlhaka, o ne a lemoga gore o ronopile mo e ka nnang selekanyo sa ifa kgotsa dilitara di le 22 tsa barele. Morwalo wa gagwe o ka tswa o ne o le boima jwa dikilogerama di ka nna 14! O ne a o tsholetsa, gongwe a o bofile ka letsela mme a o rwala mo tlhogong, go tswa foo a bo a tsena mo tseleng ka lotlatlana, a leba Bethelehema.—Ruthe 2:17.
6 Naomi o ne a itumeletse go bona ngwetsi ya gagwe e a e ratang, gongwe e bile o ile a gakgamala fa a bona morwalo o o boima wa barele o Ruthe a neng a o rwele. Gape Ruthe o ne a tlile ka dijo tse di setseng tse Boase a di nayang badiri, ka jalo ba ne ba lalela ka dijo tseo tse di motlhofo. Naomi o ne a mmotsa: “O ne o ronopa kae gompieno, le gone o ne o dira kae? A yo o neng a go ela tlhoko a segofale.” (Ruthe 2:19) Naomi o ne a le kelotlhoko; o ne a lemoga ka morwalo wa ga Ruthe gore mongwe o thusitse mosadi yono yo mosha wa motlholagadi le go mmontsha bopelonomi.
7, 8. (a) Naomi o ne a tsaya bopelonomi jwa ga Boase bo tswa kwa go mang, mme ka ntlha yang? (b) Ke tsela efe e nngwe e Ruthe a ileng a bontsha matsalaagwe lorato lo lo ikanyegang ka yone?
7 Ba ne ba simolola go tlotla mme Ruthe a bolelela Naomi ka bopelonomi jwa ga Boase. Naomi o ne a araba a amegile maikutlo a re: “A a segofadiwe ke Jehofa, yo o sa tlogelang go nna le bopelonomi jwa gagwe jwa lorato mo batsheding le mo baswing.” (Ruthe 2:20) O ne a tsaya bopelonomi jwa ga Boase bo tswa kwa go Jehofa, yo o kgothaletsang batlhanka ba gagwe go nna pelotshweu e bile a solofetsa go ba segofatsa fa ba bontsha bopelonomi. *—Bala Diane 19:17.
8 Naomi o ne a rotloetsa Ruthe go dira se Boase a mo kopileng sone, gore a ronope mo tshimong ya ga Boase mme a nne gaufi le basadi ba basha ba ntlo ya gagwe gore barobi ba se ka ba mo tshwenya. Ruthe o ne a dirisa kgakololo eo. Gape o ne a “tswelela a nna le Ruthe 2:22, 23) Mo mafokong ao re bona gape nonofo e e tlhomologileng ya ga Ruthe—lorato lo lo ikanyegang. Sekao sa gagwe se re tlhotlheletsa go ipotsa gore a re tlotla kamano e re nang le yone le ba malapa a rona, re ba ema nokeng le go ba thusa fa go tlhokega. Ka metlha Jehofa o a bona fa re bontsha lorato loo lo lo ikanyegang.matsalaagwe.” (
Sekao sa ga Ruthe le Naomi se re gopotsa gore re anaanele ba malapa a rona
9. Re ka ithuta eng ka lelapa mo go Ruthe le Naomi?
9 A mme gone Ruthe le Naomi e ne e le lelapa? Bangwe ba dumela gore mo lelapeng go tshwanetse ga bo go na le monna, mosadi, morwa, morwadi, mmèmogolo, rremogolo, jalo le jalo. Mme sekao sa ga Ruthe le Naomi se gopotsa batlhanka ba ga Jehofa gore go a kgonega gore go nne le kutlwano, bopelonomi le lorato mo lelapeng, le fa le ka nna lennye go le kana kang. A o anaanela ba lelapa la gago? Jesu o ne a gopotsa balatedi ba gagwe gore phuthego ya Bokeresete e ka nna lelapa, tota le mo bathong ba ba se nang ba gabone.—Mar. 10:29, 30.
“Ke Mongwe wa Barekolodi ba Rona”
10. Naomi o ne a batla go thusa Ruthe jang?
10 Go simolola ka nako ya thobo ya barele ka Moranang go fitlha ka nako ya thobo ya korong ka Seetebosigo, Ruthe o ne a ntse a ronopa kwa masimong a ga Boase. Ga go pelaelo gore fa dibeke di ntse di feta, Naomi o ne a akanya thata ka se a ka se direlang ngwetsi ya gagwe e a e ratang. Fa Naomi a le kwa Moabe, o ne a tlhomamisegile gore ga a kitla a kgona go thusa Ruthe go bona monna yo mongwe. (Ruthe 1:11-13) Mme jaanong o simolola go akanya ka tsela e e farologaneng. O ne a raya Ruthe a re: “Morwadiaka, a ga ke a tshwanela go go batlela lefelo la boikhutso?” (Ruthe 3:1) Mo metlheng eo go ne go tlwaelegile gore batsadi ba batlele bana ba bone balekane, mme Ruthe o ne a itshupile gore tota ke morwadia Naomi. O ne a batlela Ruthe “lefelo la boikhutso”—tshireletsego le pabalesego tse motho a ka di bonang fa a na le legae le monna. Mme Naomi o ne a tla dira eng?
11, 12. (a) Fa Naomi a ne a re Boase ke “morekolodi,” o ne a akantse ka thulaganyo efe e e lorato e e mo Molaong wa Modimo? (b) Ruthe o ne a itshwara jang fa matsalaagwe a mo gakolola?
11 Lekgetlo la ntlha fa Ruthe a ne a bolelela Naomi ka Boase, Naomi o ne a re: “Monna yono ke wa losika lwa rona. Ke mongwe wa barekolodi ba rona.” (Ruthe 2:20) Seo se ne se kaya eng? Molao wa Modimo o o neng o neilwe Baiseraele o ne o na le thulaganyo e e lorato ya go thusa malapa a a neng a goga bokete ka ntlha ya khumanego kgotsa go swelwa. Fa mosadi a ne a ka nna motlholagadi a ise a tshole ngwana, o ne a hutsafala thata ka gonne leina la monna wa gagwe le ne le tla nyelela mo dikokomaneng tse di neng di tla latela. Le fa go ntse jalo, Molao wa Modimo o ne o letla morwarraagwe moswi go nyala motlholagadi yoo, gore a mo tsholele moruaboswa yo o neng a ka tsweletsa leina la monna wa gagwe yo o tlhokafetseng le go tlhokomela dithoto tsa lelapa. *—Dute. 25:5-7.
12 Naomi o ne a bolelela Ruthe se a neng a ikaeletse go se dira. Akanya kafa mosadi yono yo mosha a neng a gamaregile ka gone fa matsalaagwe a ntse a bua. Molao wa Baiseraele o ne o le mosha mo go Ruthe, e bile o ne a ise a tlhaloganye sentle bontsi jwa dingwao tsa bone. Le fa go ntse jalo, o ne a tlotla Naomi fela thata mo a neng a reetsa ka kelotlhoko lefoko lengwe le lengwe le a neng a mmolelela lone. Se Naomi a neng a re Ruthe a se dire se ne se ka lebega se sa tlwaelega kgotsa se tlhabisa ditlhong—le e leng go diga seriti—le fa go ntse jalo, Ruthe o ne a dumela go se dira. O ne a bua jaana ka boikokobetso: “Sotlhe se o se mpolelelang ke tla se dira.”—Ruthe 3:5.
13. Re ka ithuta thuto efe mo go Ruthe ka go amogela kgakololo ya bagolo? (Bona le Jobe 12:12.)
13 Ka dinako tse dingwe go thata gore basha ba reetse kgakololo ya batho ba ba godileng le ba ba nang le maitemogelo go ba feta. Gantsi basha ba akanya gore bagolo ga ba tlhaloganye dikgwetlho le mathata a ba lebanang le one. Sekao sa ga Ruthe sa boikokobetso se re gopotsa gore go reetsa dikgakololo tse di botlhale tsa bagolo ba ba re ratang le ba ba re batlelang se se molemo, go ka re solegela molemo fela thata. (Bala Pesalema 71:17, 18.) Naomi o ne a naya Ruthe kgakololo efe, mme gone, a Ruthe o ne a segofalediwa go reetsa kgakololo eo?
Ruthe Kwa Seboaneng
14. Seboana ke eng, mme se dirisediwa eng?
14 Maitseboa ao, Ruthe o ne a ya kwa seboaneng—bodilo jo bo sephaphathi e bile bo le thata kwa bontsi jwa balemi ba neng ba photha le go olosa ditlhaka gone. Gantsi go ne go tlhophiwa lefelo le le mo mofapheng kgotsa kwa godimo ga thota, kwa go neng go na le pheswana e e maatla maitseboa kgotsa ka lotlatlana. Gore badiri ba ntshe mmoko le matlhaka mo dijong tsa ditlhaka, ba ne ba dirisa diforoko tse dikgolo kgotsa digarawe go olosa ditlhaka tseno mo phefong e e neng e tla dira gore mmoko o o motlhofo o fokiwe ke phefo mme dijo tsa ditlhaka tsone di bo di wela mo boalong.
15, 16. (a) Tlhalosa se se neng sa direga kwa seboaneng fa Boase a ntse a wetsa tiro ya letsatsi? (b) Ke eng se se neng sa lemotsha Boase gore Ruthe o rapame mo dinaong tsa gagwe?
15 Ruthe o ne a lebile badiri ka kelotlhoko fa ba ntse ba wetsa tiro ya bone ya letsatsi. Boase o ne a tlhokometse badiri fa ba ntse ba olosa dijo tsa ditlhaka go fitlha di nna mokoa. Fa a sena go ja dijo tse di monate, o ne a robala go bapa le mokoa oo. Go bonala mokgwa ono o ne o tlwaelegile, gongwe o dirwa go sireletsa thobo mo magodung le mo dikebekweng tse di kotsi. Ruthe o ne a bona fa Boase a robala. Jaanong e ne e le nako ya gore a dire se Naomi a mo laetseng sone.
16 Ruthe o ne a ya kwa go Boase a nanabela, pelo ya gagwe e iteela ka bonako. O ne a bona gore Boase o ile ka boroko. Mme fela jaaka Naomi a buile, o ne a ya kwa dinaong tsa ga Boase a di bipolola a bo a rapama foo. Morago ga moo a bo a leta. Go ne ga feta lobaka. Ruthe o tshwanetse a bo a ne a bona e kete o letile lobaka lo loleele. Kgabagare Ruthe 3:8.mo e ka nnang bosigogare, Boase o ne a itshikinya. E re ka a ne a sitwa, o ne a phutholola matsogo, gongwe a leka go ikhurumetsa dinao gape. Mme o ne a utlwa gore go na le mongwe. Pego eo ya re: “Bonang! ga bo go na le mosadi a rapame fa dinaong tsa gagwe!”—
17. Batho ba ba akanyang gore boitsholo jwa ga Ruthe bo ne bo sa siama ba itlhokomolosa dintlha dife tse pedi?
17 O ne a botsa: “O mang?” Ruthe o ne a araba, gongwe lentswe la gagwe le roroma a re: “Ke nna Ruthe lelata la gago, mme wena tsharololela ntlha ya seaparo sa gago mo godimo ga lelata la gago, ka gonne o morekolodi.” (Ruthe 3:9) Babatlisisi bangwe ba motlha wa gompieno ba akanya gore se Ruthe a neng a se dira le go se bua se bontsha gore o ne a batla go tlhakanela dikobo, mme ba itlhokomolosa dintlha dingwe tse pedi. Sa ntlha, se Ruthe a neng a se dira se ne se tsamaisana le dingwao tsa motlha oo, tse bontsi jwa tsone di sa tlwaelegang gompieno. Ka jalo, go tla bo go sa utlwale go bapisa se a neng a se dira le boitsholo jo bo sa siamang jo bo leng teng gompieno. Sa bobedi, Boase o ne a araba ka tsela e e neng e bontsha sentle gore o ne a tsaya se Ruthe a neng a se dira se siame e bile se tlotlega.
18. Boase o ne a reng go gomotsa Ruthe, mme o ne a umaka makgetlo afe a mabedi a mo go one Ruthe a neng a bontsha bopelonomi jwa lorato?
18 Fa Boase a ntse a bua le Ruthe, ga go pelaelo gore Ruthe o ne a kgothadiwa ke tsela e e bonolo e a neng a bua le ene ka yone. O ne a re: “E kete Jehofa a ka go segofatsa, morwadiaka. O bontshitse bopelonomi jwa gago jwa lorato botoka mo lekgetlhong la bofelo go na le mo go la ntlha, ka go sa latele makawana e ka tswa e le a maemo a a kwa tlase kana a a humileng.” (Ruthe 3:10) ‘Lekgetlho la ntlha’ ke fa Ruthe a ne a bontsha Naomi lorato lo lo ikanyegang ka go tsamaya le ene le go mo tlhokomela fa a ne a boela kwa Iseraele. ‘Lekgetlho la bofelo’ ke se a neng a se dira ka nako eo. Boase o ne a lemoga gore mosadi yo mosha jaaka Ruthe o ne a ka tlhopha go nyalwa ke monna yo mosha, a ka tswa a humile kgotsa a humanegile. Le fa go ntse jalo, o ne a batla go dira molemo, e seng mo go Naomi fela mme le mo monneng yo o tlhokafetseng wa ga Naomi, gore a tsweletse leina la monna yoo mo nageng ya gaabo. Ga go gakgamatse go bo Boase a ne a kgatlhilwe thata ke mosadi yono yo mosha yo o seng pelotshetlha.
19, 20. (a) Ke eng fa Boase a sa dumela ka yone nako eo gore o tla nyala Ruthe? (b) Ke ka ditsela dife Boase a ileng a bontsha Ruthe bopelonomi le go akanyetsa seriti sa gagwe?
19 Boase o ne a tswelela ka gore: “Mme jaanong, morwadiaka, o se ka wa boifa. Sengwe le sengwe se o se buang ke tla se go direla, ka Ruthe 3:11) O ne a lebile pele go nyala Ruthe; gongwe e bile o ne a sa gakgamala fa a kopiwa gore a mo rekolole. Mme gone, Boase e ne e le monna yo o siameng e bile a sa ikaelela go dira dilo fela gore a itsholegele molemo. O ne a bolelela Ruthe gore go na le morekolodi yo mongwe, yo o gaufi ka losika le lelapa la monna yo o suleng wa ga Naomi. Boase o ne a tla bua le ene pele mme a mo neye tshono ya go nyala Ruthe.gonne mongwe le mongwe mo [kgorong ya] batho ba gaetsho o a lemoga gore o mosadi yo o molemo thata.” (
Ruthe o ne a itirela leina le lentle ka gonne a ne a bontsha ba bangwe bopelonomi le tlotlo
20 Boase o ne a kopa Ruthe gore a robale mme a ikhutse go fitlha ka masa; mme a boele gae a sa bonwe ke ope. O ne a sa batle go diga Ruthe seriti e bile a sa batle go itiga seriti, ka gonne batho ba ne ba ka tsaya gore ba nnile le boitsholo jo bo sa siamang. Ruthe o ne a rapama gape mo dinaong tsa monna yono, gongwe jaanong a wetse makgwafo morago ga gore a mo arabe ka bopelonomi. Mme fa go sa ntse go le lefitshwana, o ne a tsoga. Boase a tlatsa kobo ya ga Ruthe ka mpho ya bopelotshweu ya barele mme Ruthe a boela gae kwa Bethelehema.—Bala Ruthe 3:13-15.
21. Ke eng se se ileng sa dira gore Ruthe a itsege e le “mosadi yo o molemo,” mme re ka etsa sekao sa gagwe jang?
21 Ruthe o tshwanetse a bo a ile a itumela tota fa a akanya ka se Boase a se buileng—gore o ne a itsege mo bathong botlhe e le “mosadi yo o molemo thata”! Ga go pelaelo gore go tlhagafalela ga gagwe go itse Jehofa le go iketleeletsa go mo direla, ke gone go dirileng gore a itsege ka tsela eo. Gape o ile a bontsha bopelonomi le go akanyetsa Naomi le batho ba gaabo, mme a ikemisetsa go fetoga le go tshela ka melao le dingwao tse a neng a sa di itse. Fa re etsa tumelo ya ga Ruthe, re tla leka go tlotla batho ba bangwe, tsela e ba tshelang ka yone le dingwao tsa bone fela thata. Fa re dira jalo, le rona re ka itsege re le batho ba ba molemo.
Go Batlela Ruthe Lefelo la Boikhutso
22, 23. (a) Mpho e Boase a neng a e naya Ruthe e ka tswa e ne e kaya eng? (Bona le ntlha e e kwa tlase.) (b) Naomi o ne a kgothaletsa Ruthe go dira eng?
22 Fa Ruthe a goroga, Naomi o ne a mmotsa: “O mang morwadiaka?” E re ka go ne go le lefifi, gongwe o ne a botsa ka gonne a sa bone sentle, mme gape Naomi o ne a batla go itse gore a Ruthe o tla tswelela e le motlholagadi kgotsa go na le tsholofelo ya gore a ka nyalwa gape. Ruthe o ne a tlotlela matsalaagwe ka yone nako eo se se diragetseng magareng ga gagwe le Boase. Gape o ne a mmontsha mpho ya barele e Boase a rileng a mo e neye. *—Ruthe 3:16, 17.
24, 25. (a) Boase o ne a bontsha jang gore ke monna yo o siameng le yo o seng pelotshetlha? (b) Ruthe o ne a segofadiwa ka ditsela dife?
24 Naomi o ne a nepile ka se a se buileng ka Boase. O ne a ya kwa kgorong ya motse kwa gantsi bagolwane ba motse ba neng ba kopana gone mme a leta go fitlha monna mongwe yo e neng e le wa losika a feta. Boase o ne a naya monna yoo tshono fa pele ga basupi gore a nne morekolodi ka go nyala Ruthe. Le fa go ntse jalo, monna yoo o ne a gana a re go dira jalo go tla senya boswa jwa gagwe. Ka jalo, fa ba ntse ba le kwa kgorong ya motse, Boase o ne a bua fa pele ga basupi gore o tla nna morekolodi ka go reka tshimo ya ga Elimeleke, monna yo o tlhokafetseng wa ga Naomi le ka go nyala Ruthe wa motlholagadi, yo o neng a nyetswe ke Mahelone morwa Elimeleke. Boase o ne a re o solofela gore ka go dira jalo o ne a tla “tsosa leina la monna yo o suleng mo bosweng jwa gagwe.” (Ruthe 4:1-10) Ruri Boase e ne e le monna yo o siameng le yo o seng pelotshetlha.
25 Boase o ne a nyala Ruthe. Go tswa foo re bala jaana: “Jehofa a dira gore a ithwale mme a tshola ngwana wa mosimane.” Basadi ba Bethelehema ba ile ba baka Naomi ba bo ba akgolela Ruthe go bo a le botoka mo go Naomi go na le barwa ba le supa. Moragonyana, re bala gore morwa yoo wa ga Ruthe o ne a nna mogologolwane wa ga Kgosi Dafide yo o maatla. (Ruthe 4:11-22) Mme Dafide ene o ne a nna mogologolwane wa ga Jesu Keresete.—Math. 1:1. *
26. Sekao sa ga Ruthe le sa ga Naomi di re gopotsa eng?
26 Ruri Ruthe o ne a segofaditswe. Mme Naomi le ene o ne a segofaditswe ka gonne o ne a thusa go godisa ngwana jaaka e kete ke wa gagwe. Matshelo a basadi bano ba babedi a nna a re gopotsa gore Jehofa Modimo o bona botlhe ba ka boikokobetso ba dirang ka natla go tlhokomela ba malapa a bone e bile ba mo direla ka boikanyegi mmogo le batho ba gagwe ba a ba tlhophileng. Ka metlha o segofatsa batho ba ba ikanyegang ba ba jaaka Boase, Naomi le Ruthe.
^ ser. 7 Fela jaaka Naomi a ile a bua, bopelonomi jwa ga Jehofa ga bo bontshiwe batshedi fela; bo bontshiwa le baswi. Naomi o ne a tlhokafaletswe ke monna le bomorwawe ba babedi. Ruthe o ne a tlhokafaletswe ke monna. Ga go pelaelo gore basadi bano ba babedi ba ne ba rata banna bao ba bararo fela thata. Bopelonomi le fa e ka nna bofe jo bo neng jwa bontshiwa Naomi le Ruthe, tota bo ne bo bontshiwa banna bao ba ba neng ba ka rata gore basadi bano ba ba molemo ba tshele sentle.
^ ser. 11 Go bonala tshwanelo ya go nyala motlholagadi yo o ntseng jalo e ne e newa pele morwarraa monna yo o tlhokafetseng, morago ga moo e ne e ka newa monna mongwe yo o atamalaneng thata le ene ka losika, mme go ne go ntse jalo le ka tshwanelo ya go rua boswa.—Dipa. 27:5-11.
^ ser. 22 Boase o ne a naya Ruthe dilekanyo di le thataro tsa barele tse go sa buiwang boima jwa tsone—gongwe e le go bontsha gore fela jaaka morago ga malatsi a le marataro a tiro go latela boikhutso jwa Sabata, malatsi a ga Ruthe a go dira ka natla e le motlholagadi a ne a tla tloga a latelwa ke “boikhutso” jo a neng a tla nna le jone, ka gonne a na le legae le le sireletsegileng le monna. Ka fa letlhakoreng le lengwe, dilekanyo di le thataro—gongwe tsa digarawe tse di tletseng—e ne e le tsone fela tse Ruthe a neng a ka kgona go di rwala.
^ ser. 25 Ruthe ke mongwe wa basadi ba le batlhano ba ba leng mo lenaaneng la Baebele la bagologolwane ba ga Jesu. Yo mongwe ke Rahabe yo e neng e le mmaagwe Boase. (Math. 1:3, 5, 6, 16) Fela jaaka Ruthe, e ne e se Moiseraele.


text:
TSELA YA GO ITUMELA
Lorato
MONGWE LE MONGWE O BATLA GO RATIWA. Lorato lo dira gore motho a itumelele lenyalo, lelapa le botsala. Ka jalo, go a utlwala gore re re lorato lo dira gore motho a itekanele mo tlhaloganyong le gore a itumele. Mme tota “lorato” ke eng?
Fano ga go buiwe ka lorato lwa baratani, mme le lone lo botlhokwa. Go na le moo, re bua ka lorato lo lo dirang gore motho a kgathalele ba bangwe le gore a ba tseye ba le botlhokwa go feta ene. Ke lorato lo lo theilweng mo molaomotheong ya Modimo.
Lorato lo tlhalosiwa ka tsela eno e e kgatlhang: “Lorato lo pelotelele e bile lo pelonomi. Lorato ga lo fufege, ga lo ikgantshe, ga lo ikgogomose, ga lo itshware ka tsela e e sa tshwanelang, ga lo ipatlele melemo ya lone fela, ga lo gakatsege. Ga lo nnele go gopola kutlwisobotlhoko. Ga lo ipelele tshiamololo, mme lo ipela le boammaaruri. Lo emelana le dilo tsotlhe, . . . lo solofela dilo tsotlhe, lo itshokela dilo tsotlhe. Lorato ga lo ke lo fela.”—1 Bakorintha 13:4-8.
Lorato lo lo ntseng jalo “ga lo ke lo fela,” mo go rayang gore lo nnela ruri. Tota lo kgona go nonofa fa nako e ntse e ya. Gape ke “sebofo se se itekanetseng sa kutlwano” ka gonne lo pelotelele, lo pelonomi e bile lo a itshwarela. (Bakolosa 3:14) Ka jalo, batho ba ba kopantsweng ke lorato loo ba nna ba itumetse e bile ba sa tshwenyege le fa ba na le makoa. Ka sekai, akanya ka kgolagano ya lenyalo.
GO KOPANNGWA KE “SEBOFO SE SE ITEKANETSENG SA KUTLWANO”
Jesu Keresete o ne a ruta batho melaometheo e e botlhokwa ka lenyalo. Ka sekai, o ne a re: “‘Monna o tla tlogela rraagwe le mmaagwe mme o tla ngaparela mosadi wa gagwe, mme bobedi jono bo tla nna nama e le nngwe’ . . . Jalo, se Modimo a se kopantseng mmogo a motho ope a se se kgaoganye.” (Mathaio 19:5, 6) Go na le melaometheo e mebedi e e botlhokwa mo temaneng eo.
“BOBEDI JONO BO TLA NNA NAMA E LE NNGWE.” Lenyalo ke kgolagano e e kgethegileng e bile lorato lo ka dira gore banyalani ba nne ba ikanyega—ba nne “nama e le nngwe” fela le yo ba nyalaneng le ene. (1 Bakorintha 6:16; Bahebera 13:4) Go sa ikanyege go dira gore batho ba se ka ba tlhola ba tshepana e bile go ka thuba lenyalo. Fa banyalani bao ba na le bana, seo se ka utlwisa bana botlhoko, sa dira gore ba ikutlwe ba sa ratiwe kgotsa ba sa sireletsega.
“SE MODIMO A SE KOPANTSENG.” Gape lenyalo ke kgolagano e e boitshepo. Banyalani ba ba tsayang seo se le botlhokwa, ba leka thata go nonotsha lenyalo la bone. Ga ba leke go fedisa lenyalo fa go tlhaga mathata. Lorato lwa bone lo nonofile e bile lo a itshoka. Lorato lo lo ntseng jalo lo “emelana le dilo tsotlhe,” lo re thusa go rarabolola mathata le go leka ka natla go dira gore go nne le boitumelo le kagiso mo lenyalong.
Fa batsadi ba akanyetsana, seo se dira gore bana ba itumele thata. Lekgarebe lengwe le le bidiwang Jessica la re: “Batsadi ba me ba a ratana e bile ba tlotlana tota. Fa ke bona mama a bontsha gore o tlotla papa, segolobogolo fa ba dirisana le rona, go dira gore ke batle go tshwana le ene.”
Lorato ke nonofo ya Modimo e e botlhokwa go di gaisa tsotlhe. Tota e bile, Baebele ya re: “Modimo ke lorato.” (1 Johane 4:8) Ka jalo, ga go gakgamatse go bo Jehofa a bidiwa “Modimo yo o itumetseng.” (1 Timotheo 1:11) Le rona re tla itumela fa re leka thata go nna le dinonofo tse di tshwanang le tsa Mmopi wa rona, segolobogolo lorato. Baefeso 5:1, 2 ya re: “Nnang baetsi ba Modimo, jaaka bana ba ba rategang.”


text:
Tepo Loapi
Tepo Loapi e tlwaelesegileng ka leina la sekgoa climate lefoko le le sa bolong go dirisiwa sebaka se se leele go tlhalosa maemo a loapi, lefoko le ga la bolo go dirisiwa dingwaga di feta 30.[1][2] Gantsi, go fetoga ga maemo a loapi a farologana e ka nna sebaka sa kgwedi go ya kwa go feta dingwaga dile diketekete. Dingwe tsa diphetogo tsa maemo a loapi tse di tlwaelegileng di kalwa ka letsatsi, bongola, kgatelelo ya atemosefere, phefo, le pula. Ka tlhaloganyo e kgolwane, tepo loapi ke seemo sa dikarolo tsa tsamaiso ya loapi, go akaretsa atemosefere, hydrosphere, cryosphere, lithosphere le biosphere le tirisanommogo magareng ga tsone.[1] Tepo loapi ya lefelo e amiwa ke latitude kgotsa longitude, naga, bogodimo, tiriso ya lefatshe le metsi a a fa gaufi le makhubu a o ne.
Tepo loapi e ka kgaoganngwa go ya ka diphetogo tse di tlwaelegileng, gantsi letsatsi, serame le pula. Mokgwa o o neng o dirisiwa thata e ne e le wa Köppen climate classification. Tsamaiso ya Thornthwaite, e e sa leng e dirisiwa go simolola ka ngwaga wa 1948, e akaretsa evapotranspiration mmogo le tshedimosetso ya letsatsi, serame le pula mme e dirisiwa mo go ithuteng go farologana ga ditshedi le gore phetogo ya tepo loapi e e ama jang. Sa bofelo, Bergeron le Spatial Synoptic Classification systems e lebisa tlhokomelo mo motsweding wa moya o o tlhalosang tepo loapi ya kgaolo.
Paleoclimatology ke thuto ya tepo loapi ya bogologolo. Baitsanape ba tepo loapi ba batla go tlhalosa go farologana ga tepo loapi mo dikarolong tsotlhe tsa Lefatshe ka nako nngwe le nngwe, go simolola ka nako ya go bopiwa ga Lefatshe.[3] E re ka go ne go na le ditlhatlhobo di le mmalwa tse di tlhamaletseng tsa tlelaemete pele ga lekgolo la bo19 la dingwaga, paleoclimates e fopholediwa go tswa mo go tse di fetofetogang. Di akaretsa bosupi jo e seng jwa ditshedi jaaka disediment e e fitlhelwang mo boalong jwa letsha le mo dikgapetleng tsa aese le bosupi jwa ditshedi jo bo tshwanang le mesako ya ditlhare le dikorale. Mekgwa ya tepo loapi ke mekgwa ya dipalo ya tlelaomete ya nako e e fetileng, ya jaanong, le ya mo isagweng. Go fetoga ga tepo loapi go ka diragala ka nako e telele le e khutshwane ka ntlha ya mabaka a a farologaneng. Go gotela ga bosheng go buiwa ka go gotela ga lefatshe, mo go felelang ka go kgaoganngwa gape. Ka sekai, "go fetoga ga 3 °C [5 °F] o palogareng letsatai ya ngwaga le ngwaga go tsamaisana le go fetoga ga isotherms ya dikilometara di ka 300 o o ka nnang 300–400 kilometres (190–250 mi) o o kwa latitude (mo lefelong le le nang le themperetlele) kgotsa 500 metres (1,600 ft) m [1,600 mo bogodimong. Ka jalo, mefuta ya ditshedi e solofetswe go ya kwa godimo mo bogodimong kgotsa go ya kwa latitude ka ntlha ya go fetofetoga ga mafelo a tepo loapi".
Metswedi[fetola | Fetola Motswedi]
- ↑ 1.0 1.1 Matthews, J.B. Robin (2021). "Annex VII. Glossary: IPCC – Intergovernmental Panel on Climate Change" (PDF). IPCC Sixth Assessment Report. Retrieved 2022-05-18.
- ↑ Shepherd, Dr. J. Marshall (1 February 2005). "What's the Difference Between Weather and Climate?". NASA. Retrieved 13 November 2015.
- ↑ "paleoclimatology | science | Britannica". www.britannica.com. Retrieved 2022-09-01.


text:
Leina la Modimo ke Mang?
Fa o batla go itse motho, selo sa ntlha se o se dirang ke go mmotsa gore leina la gagwe ke mang. Fa o ne o ka botsa Modimo potso eo, o akanya gore o ne a tla reng?
“Ke nna Jehofa. Ke lone leina la me.”—Isaia 42:8.
A ke la ntlha o utlwa leina leno? Go ka direga ka gonne baranodi ba le bantsi ba Baebele ba dirisa leina la Modimo ka sewelo. Gantsi ba dirisa “MORENA” mo boemong jwa lone. Mme leina la Modimo le tlhaga makgetlo a ka nna 7 000 mo mekwalong ya ntlhantlha e Baebele e ranoletsweng mo go yone. Leina leo ka Sehebera le emelwa ke ditlhaka YHWH kgotsa JHVH mme ka sekgoa le ntse le bidiwa “Jehovah.”
Leina la Modimo le tlhaga mo mekwalong ya Baebele ya Sehebera le mo Dibaebeleng tse dingwe
GORENG RE TLHOKA GO ITSE LEINA LENO?
Modimo o tsaya leina la gagwe le le botlhokwa thata. Modimo ke ene a itlhophetseng leina leno, ga a le newa ke ope. Jehofa o ne a re: “Leno ke leina la me ka bosakhutleng, mme seno ke segopotso sa me go tswa kokomaneng go ya kokomaneng.” (Ekesodo 3:15) Mo Baebeleng, leina la Modimo le tlhaga makgetlo a mantsi go gaisa direto tse a bidiwang ka tsone tse di jaaka Mothatayotlhe, Rre, Morena kgotsa Modimo e bile le tlhaga thata go gaisa leina Aborahame, Moshe, Dafide kgotsa Jesu. Sentlentle Modimo ke ene a batlang gore batho ba itse leina la gagwe. Baebele ya re: “Gore batho ba tle ba itse gore wena, yo leina la gago e leng Jehofa, wena o le esi o Mogodimodimo yo o okametseng lefatshe lotlhe.”—Pesalema 83:18.
Jesu o tsaya leina la Modimo le le botlhokwa. Mo thapelong ya Morena, Jesu o ile a ruta balatedi ba gagwe gore ba kope Modimo ba re: “A leina la gago le itshepisiwe.” (Mathaio 6:9) Jesu le ene o ile a rapela Modimo a re: “Rara, galaletsa leina la gago.” (Johane 12:28) Mo botshelong jotlhe jwa gagwe, Jesu o ne a galaletsa leina la Modimo, ke ka moo a ileng a rapela a re: “Ke ba itsisitse leina la gago e bile ke tla dira gore le itsiwe.”—Johane 17:26.
Batho ba ba itseng Modimo ba tsaya leina la gagwe le le botlhokwa. Batho ba Modimo ba nako e e fetileng ba ne ba itse gore leina la Modimo ke lone le neng le ka dira gore ba sirelediwe le go bolokiwa. Diane 18:10) “Mongwe le mongwe yo o bitsang leina la ga Jehofa o tla falola.” (Joele 2:32) Baebele ya re batho ba ba direlang Modimo ba ne ba tla bonala. “Gonne ditšhaba tsotlhe, di tla tsamaya sengwe le sengwe mo leineng la modimo wa sone; mme fa e le rona, re tla tsamaya mo leineng la ga Jehofa Modimo wa rona ka bosakhutleng, le ka bosaengkae.”—Mika 4:5; Ditiro 15:14.“Leina la ga Jehofa ke tora e e nonofileng. Mosiami o sianela mo go yone mme o a sirelediwa.” (
LEINA LA MODIMO LE KAYANG?
Modimo ke ene fela a bidiwang ka leina leno. Baitse ba le bantsi ba re leina Jehofa le kaya “O Dira Gore Go Diragale.” Jehofa Modimo o ile a bolelela Moshe gore leina la gagwe le kayang fa a ne mo raya a re: “Ke Tla Nna se ke Tla Nnang Sone.” (Ekesodo 3:14) Leina la Modimo ga le bontshe fela gore ke ene a bopileng dilo tsotlhe, gape le re bontsha gore o kgona go dirisa dilo tse a di bopileng go diragatsa boikaelelo jwa gagwe. Direto tse Modimo a bidiwang ka tsone di tlhalosa maemo a gagwe, taolo le maatla a a nang le one, mme leina la gagwe e bong Jehofa ke lone fela le emelang se a leng sone le se a kgonang go nna sone.
Leina la Modimo le re bontsha gore o a re kgathalela. Leina la Modimo le bontsha gore o tla tswelela a rata dilo tse a di bopileng, go akaretsa le batho. Mo godimo ga moo, ntlha ya go bo Modimo a re boleletse leina la gagwe, e bontsha gore o batla re le itse. Tota e bile ke ene a re boleletseng leina la gagwe le pele re akanya go le mmotsa. Go bonala sentle fela gore Modimo ga a batle gore re akanye gore o kgakala le rona, go na le moo, o batla gore re atamalane le ene.—Pesalema 73:28.
Go dirisa leina la Modimo go bontsha gore re a mo kgatlhegela. A re re ka sekai o bolelela motho yo o batlang go nna tsala le ene gore leina la gago ke mang. O ne o tla ikutlwa jang fa motho yoo a sa batle go go bitsa ka leina la gago? Fa nako e ntse e ya o ka feleletsa o ipotsa gore a mme motho yoo o batla go nna tsala ya gago. Modimo le ene o ikutlwa jalo. Jehofa o re boleletse leina la gagwe e bile o batla gore re le dirise. Fa re le dirisa, re mmontsha gore re batla go nna ditsala tsa gagwe. Tota e bile o etse tlhoko batho ba ba “akanyang ka leina la gagwe.”—Malaki 3:16.
Selo sa ntlha se re tshwanetseng go se dira fa re batla go itse Modimo, ke go itse leina la gagwe. Mme ga go felele foo. Gape re tlhoka go itse botho jwa gagwe le gore ke Modimo yo o ntseng jang.
LEINA LA MODIMO KE MANG? Leina la Modimo ke Jehofa. Leina leno le bontsha gore ke ene fela a kgonang go dira sengwe le sengwe se a batlang go se dira


text:
Ba ba akediwang & Maloko
Maloko a Senate, go ya ka karolo ya 12(1) ya Molao, a akaretsa:
Motlatsa-Mothanselara (Modulasetulo)
Motlatsa-Motshanselara
Moreketoro wa Khampase
Mokwadisi wa mo Setheong
Mokaedi-Khuduthamaga: Patlisiso le Tlhamoseswa
Badini ba magoro otlhe
Maloko a le 33 a akatemi a a tlhophilweng ke maloko a akatemi mo magorong
Maloko a le 2 a e seng a akatemi a a tlhophilweng ke maloko a e seng a akatemi
Baithuti ba le 4 ba ba tlhophilweng ke Institutional Student Representative Council (ISRC)
The Modulasetulo wa Lekgotla kgotsa moemedi wa gagwe le leloko le lengwe la Lekgotla le le tlhophilweng ke Lekgotla
Batho ba le 4 ba a ikarabelelang ka patlisiso, kemonokeng ya akatemi le ditirelo tsa laeborari le tshedimosetso
Maloko a le 8 a akatemi a a tlhophilweng ke Senate ka kgakololo ya Dikomiti Tsa Senate sa Khampase (ka go ela tlhoko thata lotso le bong)


text:
Leeudoringstad : Kgotlha Tshekelo ya Magistrata ya Leeudoringstad e buseditse kgetsi ya polao kgatlanong le Lazarus Chaka Hambone (38), go 22 Ngwanatsele, go kgobakanga dintlha. Mmueledimogolo wa molatofatswa o kupile kgetse gore e boele kwa morago go tsereganya pele ga kopo ya beile; mme kgotlatshekele e dumetse.
Mmuso o ikaeletse go ema kgatlanong le kopo ya beile, ka mabaka a gore mmelaelwa o kwantle ka parole mabapi le kgetsi engwe ya polao ka 2011.
Mapodise a bega fa Hambone a ne a tshwarwa ka latshipi wa Ngwanatsele a thola matsatsi a le marataro mabapi le polao ya ngwana wa dikgwedi dile tlhano kwa Extension 4, ya Motsesetorop wa Kgakala kwa Leeudoringstad.
Kgabagare sepodise se bega fa Hambone a ne a lwa ka mafoko le setlogolo sa gagwe sa dingwaga dile masomeathataro (16), yo oneng a pepile lesea lwa gagwe lwa mosimane, ka Lamatlhatso wa Ngwanatsele a tlhola malatsi a le matlhano. Mmelaelwa o ne a tswela kwa ntle a galifile a boa a tshotse garawe e a neng a leka go betsa motlogolo ka yone, mme a mo fosa a feleletsa a beditse lesea.
Lesea le ne lwa feleletsa lo tabogeseditswe kwa bookelo potlana ba selegae kwa baneng ba mo potlakisetsa kwa Bookeleong ba Wolmaransstad jo boneng ba fetisetsa kwa Bokelong jwa Tshepong kwa Matlosana; kwa a tlhokafaletseng gone, kantlheng ya dikgobalo tse dimasisi mo tlhogo.
Mmelaelwa o tlile go busetswa kgolegelong go fitlhela a tlhagelela kwa kgotlhatshekelo go kopa beile.


text:
Ga Ke Modisa
R160.00 Inc.VAT
Thebe Mothibi o ne a tlhophiwa go nna Rramotse wa Lekwa-Teemane, mme maemo a ne a mo ya kwa tlhogong. E ne e se sephiri gore o ne a rata tshadi le bojalwa thata. Mmadikgang wa Ntome Tsebe o ne wa bega gore Rramotse o ne a jele tšotšo go tswa go Naidoo gore go rekwe mmu o go agilweng Lembede Park mo go ona. E ne e le Otsile Mothibi yo a neng a tshwanetse go senola bobodu jwa morwaarragwe. Tiragalo ya kwa Lembede Park e nnile yona ya ntlha ya ga Thebe. Ba bantsi ba kwa Lekwa-Teemane ba ba neng ba le dinalanyana ba ne ba kobilwe ke ena. E rile fa Sajene Tlou a mo leletsa mogala, Thebe a leletsa tsala ya gagwe ya go tshega le go tlhonama, Twobull, yo a neng a tshitshinya gore ba reke kgetse kwa go Tlou. E rile Naidoo a fetsa go tswalelwa, mmadikgang wa Ntome Tsebe wa tsoga o tshwere kgang e e neng ya emisa botshelo mo torotswaneng ya Christiana.
Out of stock
Reviews
There are no reviews yet.


text:
O ka Dira Eng Gore o Tlhaloganye Baebele?
Karabo ya Baebele
Baebele ka boyone e tlhalosa se o ka se dirang gore o e tlhaloganye. Go sa kgathalesege gore o godisitswe jang, molaetsa wa Modimo o o mo Baebeleng ‘ga o thata go le kalo mo go wena, e bile ga o kgakala.’—Duteronome 30:11.
Ditsela tsa go tlhaloganya Baebele
Nna le boikutlo jo bo siameng. Tsaya Baebele e le Lefoko la Modimo. Ikokobetse ka gonne Modimo o ganetsa ba ba mabela. (1 Bathesalonika 2:13; Jakobe 4:6) Le fa go ntse jalo, o se ka wa dumela sengwe le sengwe fela—Modimo o batla gore o dirise ‘maatla a gago a go akanya.’—Baroma 12:1, 2.
Rapelela botlhale. Mo go Diane 3:5, Baebele ya re: “O se ka wa ikaega ka tlhaloganyo ya gago.” Go na le moo, ‘nna o kope Modimo’ botlhale jwa go tlhaloganya Baebele.—Jakobe 1:5.
Ithute ka metlha. O tla solegelwa molemo thata fa o ithuta Baebele ka metlha go na le fa o e ithuta sewelo fela.—Joshua 1:8.
Ithute ka ditlhogo. Go ithuta ka ditlhogo, mo o ka go dirang ka go sekaseka se Baebele e se buang ka kgang nngwe, ke tsela e e molemo ya go ithuta se Dikwalo di se rutang. Simolola ka se go ka tweng ke “dithuto tsa motheo,” go tswa foo o bo o “fetela kwa dithutong tse di tseneletseng (tse di tiileng).” (Bahebera 6:1, 2, Easy-to-Read Version) O tla bona gore o ka kgona go bapisa ditemana o bo o lemoga gore dikarolo dingwe tsa Baebele di tlhalosa tse dingwe, tota le dikarolo tse di “thata go tlhaloganngwa.”—2 Petere 3:16.
Kopa thuso mo bathong ba bangwe. Baebele e re kgothaletsa go batla thuso mo bathong ba bangwe ba ba tlhaloganyang Baebele. (Ditiro 8:30, 31) Basupi ba ga Jehofa ba ithaopela go tshwarela batho thuto ya mahala ya Baebele. Fela jaaka Bakeresete ba bogologolo, ba dirisa Baebele go thusa ba bangwe go lemoga se tota Baebele e se rutang.—Ditiro 17:2, 3.
Dilo tse o sa di tlhokeng
Go nna botlhale thata kgotsa go rutega. Baaposetoloi ba ga Jesu ba ba 12 ba ne ba tlhaloganya Dikwalo e bile ba di ruta batho ba bangwe, tota le fa bangwe ba ne ba tsaya baaposetoloi e le “banna ba ba sa rutegang e bile e le batho fela.”—Ditiro 4:13.
Madi. O ka ithuta mahala se Baebele e se rutang. Jesu o ne a raya barutwa ba gagwe a re: “Lo amogetse mahala, nayang mahala.”—Mathaio 10:8.


text:
KGAOLO YA BOSOMETHARO
O ne A Ithuta mo Diphosong Tsa Gagwe
1, 2. (a) Phoso e Jona a neng a e dirile e ne ya dira gore ene le batsamaisasekepe ba a neng a na le bone ba diragalelwe ke eng? (b) Kgang ya ga Jona e ka re thusa jang?
JONA o ne a eletsa e kete a ka didimatsa medumo e e tshosang. E ne e se fela diphefo tse di bogale tse di neng di dira gore dikgole tsa sekepe di dire modumo; kgotsa makhubu a magolo a a neng a itaaka matlhakore a sekepe a dira gore mapolanka a sone a tsose modumo. Se se neng se tshosa Jona le go feta e ne e le go goa ga batsamaisasekepe, kapotene le setlhopha sa gagwe fa ba ntse ba leka ka natla gore sekepe se se ka sa nwela. Jona o ne a tlhomamisegile gore banna bao ba ne ba tla tloga ba swa ka ntlha ya gagwe!
2 Ke eng se se neng se dirile gore Jona a tlalelwe jaana? O ne a diretse Jehofa Modimo phoso e e masisi. O ne a dirile eng? A kamano ya gagwe le Jehofa e ne e senyegetse ruri? Dikarabo tsa dipotso tseno di ka re ruta go le gontsi. Ka sekai, kgang eno ya ga Jona e re thusa go lemoga gore tota le batho ba ba nang le tumelo e e nonofileng ba ka dira diphoso—le gore ba ka di baakanya jang.
Moporofeti yo o Tswang Kwa Galalea
3-5. (a) Gantsi batho ba akanya eng fa go buiwa ka Jona? (b) Ke eng se re se itseng ka tsela e Jona a godileng ka yone? (Bona le ntlha e e kwa tlase.) (c) Ke eng fa tiro ya ga Jona ya go nna moporofeti e ne e se motlhofo e bile e sa itumedise?
3 Gantsi fa batho ba akanya ka Jona, go bonala ba akanya ka makoa a gagwe a a jaaka go se nne kutlo le go nna tlhogoethata. Mme gone, go na le dilo di le dintsi tse di siameng tse Jona a ileng a di dira. Se lebale gore Jona o ne a tlhophilwe go nna moporofeti wa ga Jehofa Modimo. Jehofa o ne a ka se mo tlhophe gore a dire maikarabelo ao a a boima fa e ne e le gore ga a ikanyege kgotsa ga a siama.
Go na le dilo di le dintsi tse di siameng tse Jona a ileng a di dira
4 Baebele ga e re bolelele go le gontsi ka tsela e Jona a godileng ka yone. (Bala 2 Dikgosi 14:25.) O ne a tswa kwa Gathe-hefere, motse o o dikilometara di ka nna nnè go tswa kwa Nasaretha, e leng motse o Jesu Keresete a neng a tla golela kwa go one dingwaga di ka nna 800 moragonyana. * Jona o ne a nna moporofeti fa go ne go busa Kgosi Jeroboame II wa bogosi jwa ditso tse di lesome tsa Iseraele. Go ne go setse go fetile lobaka lo loleele Elija a sule; motlhatlhami wa gagwe e bong Elisha o ne a swa fa go ne go busa rraagwe Jeroboame. Le fa Jehofa a ne a dirisitse banna bao go tlosa kobamelo ya ga Baale, Baiseraele ba ne ba leofa ka boomo gape. Jaanong naga e ne e laolwa ke kgosi e e neng ya “tswelela go dira se se bosula mo matlhong a ga Jehofa.” (2 Dikg. 14:24) Ka jalo, tiro ya ga Jona e tshwanetse ya bo e ne e se motlhofo e bile e sa itumedise. Le fa go ntse jalo, o ne a e dira ka boikanyegi.
5 Le fa go ntse jalo, letsatsi lengwe go ne ga direga sengwe sa botlhokwa mo botshelong jwa ga Jona. Jehofa o ne a mo naya kabelo, mme Jona o ne a bona go le thata go e dira. Jehofa o ne a mo kopile go dira eng?
“Nanoga, ya Kwa Ninife”
6. Jehofa o ne a naya Jona kabelo efe, mme ke eng fa e ne e ka bonala e le kabelo e e boima?
6 Jehofa o ne a raya Jona a re: “Nanoga, ya kwa Ninife motse o mogolo, mme o bolele teng gore bosula jwa bone bo tlile fa pele ga me.” (Jona 1:2) Ga go gakgamatse go bo kabelo eno e ne e bonala e le boima. Ninife e ne e le dikilometara di ka nna 800 go ya kwa botlhaba, e leng loeto lo lo ka tsayang mo e ka nnang kgwedi fa motho a tsamaya ka dinao. Le fa go ntse jalo, dikgwetlho tsa loeto loo di ne di ka lebega di le motlhofo go na le tiro e a neng a tshwanetse go e dira. Jona o ne a tshwanetse go ya Ninife go ya go itsise Baasiria ba ba neng ba itsege ka thubakanyo le bosetlhogo molaetsa wa ga Jehofa wa katlholo. Fa batho ba Modimo ba ne ba sa reetse, Jona o ne a ka solofela eng mo baheitaneng bao? Motlhanka a le mongwe wa ga Jehofa o ne a tla atlega jang mo motseng o mogolo wa Ninife o o neng o tla bidiwa “motse wa tshololo ya madi”?—Nah. 3:1, 7.
7, 8. (a) Jona o ile a bontsha jang gore o ikemiseditse go tshabela kabelo e Jehofa a neng a mo e neile? (b) Ke eng fa re sa tshwanela go akanya gore Jona e ne e le legatlapa?
7 Gongwe Jona o ne a ipotsa dipotso tseo. Legale ga re itse. Se re se itseng ke gore o ne a sia. Jehofa o ne a laetse Jona gore a ye kwa botlhaba; mme ene o ne a ya kwa bophirima jo bo kgakala. O ne a ya kwa lotshitshing lwa lewatle, kwa motseng o o nang le boemakepe o o bidiwang Jopa, kwa a neng a palama sekepe se se yang kwa Tareshishe. Bakanoki bangwe ba re Tareshishe e ne e le kwa Spain. Fa go le jalo, Jona Jona 1:3.o ne a tsamaya dikilometara di ka nna 3 500 go tswa kwa Ninife. Loeto loo lwa go ya kwa ntlheng e nngwe ya Lewatle le Legolo lo ne lo ka tsaya ngwaga! Ruri Jona o ne a ikemiseditse go tshabela kabelo e Jehofa a mo e neileng!—Bala
8 A re tshwanetse go akanya gore Jona e ne e le legatlapa? Ga re a tshwanela go itlhaganelela go mo atlhola. Jaaka re tla bona, o ne a le pelokgale ka tsela e e tlhomologileng. Mme gone, fela jaaka mongwe le mongwe wa rona, Jona o ne a sa itekanela e bile a dira diphoso di le dintsi. (Pes. 51:5) Tota ke mang wa rona yo a iseng a ko a boife?
9. Ka dinako dingwe re ka ikutlwa jang ka dikabelo tse Jehofa a re nayang tsone, mme ke boammaaruri bofe jo re tshwanetseng go bo gopola fa re lebane le maemo ao?
9 Ka dinako dingwe go ka bonala e kete Modimo o re kopa go dira sengwe se se thata, se re ka se kgoneng go se dira. Re ka nna ra boifa go rera dikgang tse di molemo tsa Bogosi jwa Modimo, e leng tiro e Bakeresete ba tshwanetseng go e dira. (Math. 24:14) Go motlhofo go lebala boammaaruri jono jo Jesu a neng a bo bua: “Dilo tsotlhe di a kgonega mo Modimong.” (Mar. 10:27) Fa ka dinako dingwe re lebala boammaaruri jono, gongwe re tla tlhaloganya bothata jo Jona a neng a na le jone. Mme gone, go sia ga ga Jona go ne ga felela ka eng?
Jehofa o Kgalema Moporofeti wa Gagwe yo o Seng Kutlo
10, 11. (a) Jona a ka tswa a ne a akantse ka eng fa sekepe sa dithoto se tloga mo boemakepeng? (b) Ke kotsi efe e e neng ya tlhagela sekepe le batsamayakasekepe?
10 Akanya fela Jona a palama sekepe sa dithoto, se gongwe e neng e le sa Bafonekia. A lebile kapotene le setlhopha sa gagwe fa ba ntse ba tshwaregile ka go rulaganya dilo gore ba simolole loeto lwa bone. Fa ba ntse ba katoga lotshitshi lwa lewatle, Jona a ka tswa a ne a akanya gore o falotse se a neng a se boifa thata. Mme ka tshoganyetso fela, maemo a bosa a ne a fetoga.
11 Diphefo tse di maatla di ne tsa dira gore lewatle le gakale mme makhubu a lone a ne a ka senya le dikepe tsa gompieno. Go ne go ka tsaya lobaka lo lo kae gore sekepe seo sa logong se go bonalang se ne se le sennye, se thubege se bo se nwele mo makhubung ao a a maatla a lewatle? A ka nako eo Jona o ne a itse se a neng a se kwala moragonyana—gore ‘Jehofa ka boene o romela phefo e kgolo kwa lewatleng’? Ga re itse. Le fa go ntse jalo, o ne a bona gore batsamaisasekepe ba ne ba simolola go goa ba rapela medimo ya bone e e farologaneng, mme o ne a itse gore ga e ka ke ya thusa. (Lefi. 19:4) Pego ya gagwe ya re: “Sekepe se ne se tloga se thubega.” (Jona 1:4) Jaanong Jona o ne a ka rapela jang Modimo yo a neng a sa batle go diragatsa thomo ya gagwe?
12. (a) Ke eng fa re sa tshwanela go itlhaganelela go pega Jona molato wa go bo a ile a robala fa setsuatsue se ntse se gaketse? (Bona le ntlha e e kwa tlase.) (b) Jehofa o ile a senola jang gore setsuatsue se bakilwe ke mang?
12 E re ka Jona a ne a bona gore ga go se a ka se dirang go thusa batsamaisasekepe, o ne a ya kwa tlase mo sekepeng mme a bona lefelo le * Kapotene o ne a fitlhela Jona a robetse, a mo tsosa mme a mo pateletsa gore le ene a rapele modimo wa gagwe fela jaaka ba bangwe ba ne ba dira. E re ka batsamaisasekepe ba ne ba tlhatswegile pelo gore setsuatsue seno se laolwa ke maatla mangwe a a fetang a tlholego, ba ne ba latlhela bola go bona gore ke mang wa batho ba ba mo sekepeng yo o ka tswang a dirile gore ba lebane le bothata jono. Ga go pelaelo gore Jona o ne a garoga pelo fa bola bo bontsha gore banna ba ba mo sekepeng ga ba na molato. Go ise go ye kae, go ne ga bonala gore ke mang yo o bakileng bothata. Jehofa o ne a senola gore ke mang yo o bakileng setsuatsue ka go dira gore bola bo bontshe gore Jona ke ene a leng molato!—Bala Jona 1:5-7.a neng a rapama mo go lone. O ne a thulamela.
13. (a) Jona o ne a bolelela batsamaisasekepe eng? (b) Jona o ne a laela batsamaisasekepe go dira eng, mme ka ntlha yang?
13 Jona o ne a bolelela batsamaisasekepe sengwe le sengwe. O ne a ba tlhalosetsa gore ke motlhanka wa Modimo mothatayotlhe, Jehofa. Modimo yono o ne a mo romile mme Jona a se ka a dira se a se romilweng, seo sa kgopisa Modimo, mme sa ba tsenya botlhe mo kotsing. Banna bao ba ne ba tshogile; Jona o ne a kgona go bona seo mo matlhong a bone. Ba ne ba mmotsa gore ba dire eng ka ene gore ba boloke sekepe le matshelo a bone. O ne a reng? Jona a ka tswa a ile a tshosiwa ke go akanya a nwela mo lewatleng leo le le tsididi, le le galefileng. Mme gone, goreng a ne a tsenya banna bano mo kotsing ntswa a itse gore a ka ba boloka? Ka jalo o ne a ba raya a re: “Ntsholetseng mme lo ntatlhele mo lewatleng, mme lewatle le tla lo sisibalela; ka gonne ke a lemoga gore ke ka ntlha ya me go bo lo tletswe ke setsuatsue se segolo seno.”—Jona 1:12.
14, 15. (a) Re ka etsa jang tumelo ya ga Jona? (b) Batsamaisasekepe ba ne ba dira eng fa Jona a re ba mo latlhele mo lewatleng?
14 Legatlapa le ne le ka se bue mafoko ano. Jehofa o tshwanetse a bo a ile a itumedisiwa ke go bona bopelokgale jwa ga Jona le moya wa go intsha setlhabelo mo nakong eo e e thata. Seno se re bontsha kafa tumelo ya ga Jona e neng e nonofile ka gone. Re ka e etsa ka go dira gore dilo tse batho ba bangwe ba amegileng ka tsone di tle pele ga tsa rona. (Joh. 13:34, 35) Fa re bona mongwe a tlhoka dilo tsa go itshedisa, a tshwenyegile mo maikutlong kgotsa a tlhoka go nonotshiwa semoyeng, a re ithaopela go mo thusa? Fa re dira jalo ruri re itumedisa Jehofa!
15 Gongwe batsamaisasekepe le bone ba ne ba amilwe ke se Jona a neng a ba laela go se dira, ka gonne kwa tshimologong ba ne ba sa batle go mo latlhela mo lewatleng! Le fa go ntse jalo, ba ne ba dira sotlhe se ba ka se kgonang gore ba tswe mo setsuatsueng seo—mme ga ba a ka ba Jona 1:13-15.atlega. Se ne sa gakala le go feta. La bofelo ba ne ba lemoga gore ga go sepe se ba ka se dirang. Ba ne ba tlhaeletsa kwa Modimong wa ga Jona e bong Jehofa gore a ba utlwele botlhoko, go tswa foo ba tsholetsa Jona mme ba mo latlhela mo lewatleng.—
Jona o Utlwelwa Botlhoko e Bile o a Gololwa
16, 17. Tlhalosa se se ileng sa diragalela Jona fa a ne a latlhelwa mo lewatleng. (Bona le ditshwantsho.)
16 Jona o ne a wela mo makhubung a a galefileng. Gongwe o ile a kgaratlha, a leka go kokobala mo godimo ga metsi, mme fa a le mo gare ga lefulo la metsi o ne a bona sekepe se tsamaya ka bofefo. Le fa go ntse jalo, makhubu a ne a mo phaila a dira gore a nwele mo metsing. O ne a ya kwa tlase, a feletswe ke tsholofelo.
17 Moragonyana Jona o ne a tlhalosa kafa a neng a ikutlwa ka gone ka nako eo. O ne a akanya ka dilo dingwe mo botshelong jwa gagwe. O ile a hutsafala thata fa a akanya gore o ne a se kitla a tlhola a bona tempele e ntle ya ga Jehofa e e kwa Jerusalema. O ile a akanya a nweelela kwa tengteng ga lewatle, gaufi le mo dithaba di simologang, kwa mofero wa lewatle o neng o ka mo thathelela gone. Go bonala lefelo leo e ne e tla nna lebitla la gagwe.—Bala Jona 2:2-6.
18, 19. Go ne ga direga eng ka Jona fa a le kwa tengteng ga lewatle, o ne a mediwa ke setshedi sa mofuta ofe, mme ke mang yo o neng a tlhotlheletsa ditiragalo tseno? (Bona le ntlha e e kwa tlase.)
18 Iketle pele! Go ne go na le sengwe se se tsamayang fa gaufi—setshedi se segolo, se sentsho. Setshedi seno se ne sa tla kwa go ene ka bonako. Se ne sa bula molomo wa sone o mogolo mme sa mo kometsa!
19 Jona o tshwanetse a bo a ne a akanya gore ke bokhutlo jwa gagwe. Le fa go ntse jalo, o ne a lemoga sengwe se se gakgamatsang. O ne a sa swa! O ne a sa robega, a sa silwa e bile a sa ntse a kgona go hema. O ne a sa ntse a tshela mo lefelong le e neng e tshwanetse go nna lebitla la gagwe. Jona o ne a gakgametse. Ga go pelaelo gore Modimo wa gagwe, Jehofa, ke ene a neng a “rulaganya gore go nne le tlhapi e kgolo gore e metse Jona.” *—Jona 1:17.
20. Re ka ithuta eng ka Jona mo thapelong e a neng a e rapela fa a le mo mpeng ya tlhapi e kgolo?
20 Go ne ga feta metsotso le diura. Fa Jona a le mo lefifing leo le lentshontsho le a iseng a ko a tsamaye a le bone, o ne a nna le nako ya go akanya le go rapela Jehofa Modimo. Re ka kgona go ithuta go le gontsi ka ene mo thapelong ya gagwe e e kwadilweng mo kgaolong ya bobedi ya buka ya Jona. E bontsha gore Jona o ne a na le kitso e tseneletseng ya Dikwalo, ka gonne gangwe le gape e umaka Dipesalema. Gape e bontsha gore o ne a na le nonofo nngwe e e amang pelo: tebogo. Jona o ne a konela jaana: “Nna, ke tla go ntshetsa setlhabelo ka lentswe la go ntsha ditebogo. Se ke se ikanetseng, ke tla se diragatsa. Poloko ke ya ga Jehofa.”—Jona 2:9.
21. Jona o ne a ithuta eng ka poloko, mme ke thuto efe ya botlhokwa e re tshwanetseng go e gopola?
21 Fa Jona a ne a le mo lefelong leo le a iseng a ko a akanye gore a ka iphitlhela a le mo go lone—“mo tengteng ga tlhapi”—o ne a ithuta gore Jehofa o kgona go boloka mongwe le mongwe, gongwe le gongwe le ka nako nngwe le nngwe. Le fa a ne a le koo, Jehofa o ne a bona motlhanka yoo wa gagwe yo a neng a tshwenyegile, mme a mmoloka. (Jona 1:17) Jehofa ke ene fela a ka dirang gore motho a tshele malatsi a le mararo le masigo a le mararo mo mpeng ya tlhapi e kgolo. Le gompieno go molemo go gopola gore Jehofa ke “Modimo yo mohemo wa gago o leng mo seatleng sa gagwe.” (Dan. 5:23) Re a hema e bile re a tshela ka ntlha ya gagwe. A re lebogela seo? A ga re ikutlwe re patelesega go ikobela Jehofa?
22, 23. (a) Go bontsha tebogo ga ga Jona go ne ga lekwa jang? (b) Re ka ithuta eng mo go Jona malebana le diphoso tse re di dirang?
22 Go ne ga direga eng ka Jona? A o ne a ithuta go bontsha Jehofa tebogo ka go nna kutlo? O ne a dira jalo. Morago ga malatsi a le mararo le masigo a le mararo, tlhapi e ne ya ya kwa lotshitshing lwa lewatle mme “ya tlhatsetsa Jona mo lefatsheng le le omileng.” (Jona 2:10) Akanya fela—morago ga seno sotlhe, Jona o ne a sa tlhoke go thuma gore a fitlhe kwa lotshitshing! Mme gone, o ne a tshwanetse go bona gore o tswa jang mo lotshitshing loo. Le fa go ntse jalo, go ise go ye kae, moya wa gagwe wa go bontsha tebogo o ne wa lekwa. Jona 3:1, 2 ya re: “Go tswa foo lefoko la ga Jehofa la tla kwa go Jona lekgetlo la bobedi, le re: ‘Nanoga, ya kwa Ninife motse o mogolo, mme o o bolelele polelo e ke e buang le wena.’” Jona o ne a tla dira eng?
23 Jona ga a ka a okaoka. Re bala jaana: “Jona a nanoga mme a ya kwa Ninife tumalanong le lefoko la ga Jehofa.” (Jona 3:3) Ee, o ne a nna kutlo. Eleruri, o ne a ithutile mo diphosong tsa gagwe. Le mo ntlheng eno re tshwanetse go etsa tumelo ya ga Jona. Rotlhe re a leofa; rotlhe re dira diphoso. (Bar. 3:23) Mme gone, fa re dirile phoso, a re a itlhoboga kgotsa re ithuta mo diphosong tsa rona re bo re tswelela re direla Modimo re le kutlo?
24, 25. (a) Ke masego afe a kgabagare Jona a ileng a a bona fa a sa ntse a tshela? (b) Ke masego afe a Jona a tla a bonang mo isagweng?
24 A Jehofa o ne a segofatsa Jona ka ntlha ya go nna kutlo? Eleruri o ne a dira jalo. Sa ntlha, go bonala kgabagare Jona a ile a utlwa gore batsamaisasekepe bale ba ne ba bolokwa. Setsuatsue se ne sa kgaotsa ka bonako fela fa Jona a sena go laela gore a latlhelwe mo lewatleng, mme batsamaisasekepe bao ba ne ba “simolola go boifa Jehofa thata” mme ba mo isetsa setlhabelo go na le go se isetsa medimo ya bone ya maaka.—Jona 1:15, 16.
25 Masego a mangwe a magolo a ne a tla dingwaga di le dintsi moragonyana. Jesu o ne a dirisa nako ya fa Jona a ne a le mo tlhaping e kgolo e le boporofeti jo bo tshwantshetsang nako ya fa a tla bo a le mo lebitleng kgotsa kwa Sheole. (Bala Mathaio 12:38-40.) Ruri Jona o tla itumelela go itse ka masego ao fa a tsosiwa mo baswing go tla go tshela mo lefatsheng! (Johane 5:28, 29) Le wena, Jehofa o batla go go segofatsa. Fela jaaka Jona, a o tla ithuta mo diphosong tsa gago mme o nne kutlo le go bontsha moya wa go intsha setlhabelo?
^ ser. 4 Kgang ya gore Jona o tswa kwa motseng wa Galalea e a kgatlha ka gonne fa Bafarasai ba ne ba bua ka Jesu, ba ne ba bua jaana ka lenyatso: “Hukutsa mme o tlhokomele gore ga go na moporofeti yo ruri a tla tsosiwang kwa Galalea.” (Joh. 7:52) Baranodi le babatlisisi ba le bantsi ba akanya gore Bafarasai ba ne ba bolela gore ga go na moporofeti ope yo o kileng a nna teng kgotsa yo o tla nnang teng a tswa mo Galalea ya maemo a a kwa tlase. Fa e le gore ba ne ba akanya jalo, ba ne ba itlhokomolosa hisitori le boporofeti.—Isa. 9:1, 2.
^ ser. 12 Fa Septuagint e gatelela kafa Jona a neng a thulametse ka gone, e oketsa ka gore o ne a gona. Le fa go ntse jalo, go na le gore re tseye gore Jona o ne a robetse ka go bo a sa kgathale, re ka nna ra gopola gore ka dinako tse dingwe batho ba ba kotlomaneng pelo ba fekeediwa ke boroko. Mo diureng tsa bofelo tsa ga Jesu tse di ngomolang pelo kwa tshimong ya Gethesemane, Petere, Jakobe le Johane ba ne ba “otsela ka ntlha ya khutsafalo.”—Luke 22:45.
^ ser. 19 Lefoko la Sehebera le le ranoletsweng mo Segerikeng e le “tlhapi” le kaya “setshedi se se boitshegang sa mo lewatleng” kgotsa “tlhapi e kgolo.” Le fa go se na tsela epe ya go tlhomamisa gore e ne e le setshedi sa mofuta ofe sa mo lewatleng se se neng sa metsa Jona, go lemogilwe gore mo lewatleng la Mediterranean go na le dishaka tse dikgolo tse di ka kgonang go kometsa motho. Go na le dishaka tse dikgolo kwa mafelong a mangwe; shaka ya leruarua e kgona go nna boleele jwa dimetara di le 15—gongwe le go feta!


text:
Parsley ka Kakaretso
Leina la bonetetshi: Umbelliferae
Leina la tlwaelô: Parsley
Sejalo sa parsley se tlholegile kwa borwa jwa Yuropa le Afrika Bokone. Gompieno e jalwa go ralala lefatshe ka ntlha ya matlhare a yona a a foreshe le a a omisitsweng. Go na le mefuta ele mebedi e megolo ya parsley, parsley ya letlhare le le kgweleaneng (Crispum) e e leng sejalo se se thatanyana, le parsley ya letlhare-phaphathi ya Italy e e boleta (Neapolitanum).
Tlhalosô ya Sejalo
Sejalo sa parsley ke sejalo se se golang dingwaga di le pedi se se tlhagisang matlhare a a monkgo ale boleta ale tatsô mo ngwageng wa ntlha mme, fa se letlwa go golela pele mo ngwageng wa bobedi, se tlile go ntsha dipeo. E na le moditona o o tiileng o o tatsô fa o kotulwa mo ngwageng wa bobedi morago ga fa dipeo di setse di kotutswe. Setlhatsana sa parsley se golela kwa boleeleng jo bo ka nnang 40 cm, mme se tlhagisa dikutu di le mmalwa tse tshesane di le boleta, tse di nang le ngatana ya matlhare fa godimo.
Matlhare a botala jo bo setlhefetseng a a tshwanang le scallop a parsley ya letlhare-phaphathi ya Italy, a boleta le bosesane mme a ratwa ke bontsi jwa baapei. Matlhare a parsley ya letlhare le le kgweleaneng a thatanyana fela a tatsô le ona, mme a ka dirisetswa go kgabisa dijo jaaka pontsho ka ntlha ya gore a lebega boforeshe sebaka.
Bontsi jwa batlhagisi ba tla jala parsley jaaka sejalo sa ngwaga le ngwaga mme ba e jale seša ngwaga mongwe le mongwe.
Ditiriso
Parsley e lengwa ka ntlha ya matlhare a yona a a monkgo-monate, a a diriswang ale foreshe kgotsa a omisitswe mo dijong jaaka setsenya-tatsô kgotsa e jewa ele tala mo disalateng.
Parsley e itsagale ka seêlô sa yona se se kwa godimo sa vitamin C.
Ditlhokegô le Paakanyô tsa Mmu
Parsley e dira bontle mo mebung e e serokwa goya go e e serokwa se se motlhaba e e tswang metsi sentle mme ele kwa godimo ka botswa-tsheding. E gola bontle mo mebung ya pH ya 6 goya go 7.
Fa go baakanngwa mmu mo karolong ya jalô, go botlhokwa go tshela mosutele kgotsa motshotelo wa botswa-tsheding mo mmung. Seno se tshwanetse go lemelelwa mo kgweding ya pele ga jalô go neela motshotelo nako ya go tsepama le mefero mengwe le mengwe nako ya go mela. Mmu jaanong o tshwanetse go ka êgwa ka êge ya papetlatsheko mo bekeng ya pele ga jalô go tlhagola mefero gape le go rethefatsa karolo ya jalô. Ka bosesane petelela monontsha wa pele ga jalô le dielemente tsa tatediso letsatsi kgotsa ale mabedi pele o ka jala parsley.
Bosa
Parsley e tlhoga bontle mo dithemphoritšhareng tsa magareng ga 14°C le 26°C. E tlhoka themphoritšhara ya mmu ya mediso ya 15 goya go 20°C. Sejalo se kgonana go se nene le segagane.
Dijadi
Mo tlhagisetsong-kgwebo, dingwe tsa dijadi tsa parsley tse di tumileng ke: Banquet, Champion, Evergreen, Italian curled, Italian Flat, Moss, Pagoda le Triple Curl.
Go botlhokwa go senka kgakololô ya selegae ka ga mekgwa-tiriso ya mediso gotswa go setlamong sa peo se se tlotlegang gore ke mofuta ofe o o gaisang mo maêmông le mmaraka o o lepilweng.
Go tota go siame go itse mmaraka wa parsley pele go e tlhagisa.
Translated by Nchema Rapoo


c: text/plain

text:
Molaetsa wa botlhokwa o o ka o fitlhelelang!
Beibele ke eng, gape goreng ke tshwanetse go e buisa?
Beibele ke buka ya Modimo e a buang le rona mo go yona. Re reetsa Lefoko la ona le go ithuta ka moo o batlang re tshela ka gona. Lefoko la Modimo le na le maatla a go re fetola ka gore le a tshela.
Ka jalo go buisa Beibele go ka fetola botshelo jwa me? Tota Beibele e ka ga eng?
Beibele ke buka ya ditiragalo, buka ya molao e bile ke buka e e tletseng ka dikgang, poko, dithuto tsa botshelo le mafoko a a gomotsang. Go feta tsotlhe, ke kgang ka ga lerato la Modimo mo go wena le nna.
Fela, ke bula e kgolo. Ke simolola fa kae?
Le fa Beibele e le buka e kgolo go gaisa gongwe e o tla e buisang mo botshelong jwa gago, totatota ke dibuka tse di kgobokantsweng. Go na le dibuka di le 66 gotlhelele.
Ga ke kitla ke kgona go buisa dibuka tse di kalokalo mo botshelong jwa me!
Repa! E akanye jaaka laeborari ya dibuka moo o tlhophang e o batlang go e buisa. Ga o patelesege go di buisa tsotlhe ka gangwe. O ka buisa fela dikgaolo kgotsa ditemana di le mmalwa tsa buka ka nako e e rileng.
Jaanong fa ke sa e tlhaloganye?
Se ineele bonolo. Kgang ke karolwana e e siameng go simolola! O tlaa akabala go bona ka moo go leng bonolo ka teng.
Go siame! Tla re leke!
Tla re simolole ka kgang ya mosimane yo o neng a tsamaya kwa ga bona mo *Luka ^15:°11-14.
Morwa yo o latlhegileng
11 Gape a bua a re: “Motho mongwe o ne a na le bomorwa ba le babedi. 12 Yo mmotlana a raya rraagwe a re: ‘Rra, mphe kabelo ya boswa e e ntshwanetseng.’ Mme rraagwe a ba kgaoganya tse ba phelang ka tsona. 13 Morago ga malatsi a se kae morwa yo mmotlana a phutha tsotlhe, a hudugela kwa lefatsheng le le kwa kgakala; teng a senya khumo ya gagwe ka bophelo jo bo maswe. 14 Ya re a sena go senya tsotlhe, ga nna leuba mo lefatsheng leo, mme a simolola go tlhoka.”
Jaanong go diragetseng se se latelang?
Seo ke se o tlaa se ribololang! Buisa *Luka ^15:°11-32.
Ke ya go dira jang seo? Ga ke itse le gore ke simolole kae!
Latela ditaelo tse di mo karolong ya “Go batla tsela mo Beibeleng”.
A go thata? Ga ke ise ke tle ke se dire.
Go tshwana le go ithuta go palama baesekele! Pele o lemoga o setse o le mo tseleng. Ka jalo bula Beibele ya gago mme o tsene mo tseleng!
Iketleetse, tlhomama, betsega!
Go batla tsela mo Beibele go akaretsa *buka, ^kgaolo, le °temana. Tsela e e bonolo ya go ithuta ke go leka go batla sekao se se rileng: ka jalo a re batle *Luka ^15:°11-32.
Huu! Mebala e dira gore go nne bonolo tota!
Batla matshwao a * ^ ° mo dikirining tsa bontsho le bosweu.
Gakologelwa, go na le Kgolagano e Kgologolo le Kgolagano e Ntšhwa.
Tlhola tsebe ya diteng fa tshimologong ya Beibele ya gago. Batla *Luka! E mo Kgolaganong e Ntšhwa. Jaanong phetla tsebe e e nepagetseng.
Ke e bone!
Batla nomoro ya kgaolo – nomoro e kima mo tshimologong ya karolo nngwe le nngwe. Phetla ditsebe go fitlha o goroga kwa go kima tshimologong ya karolo nngwe le nngwe. Phetla ditsebe go fitlha o goroga kwa go ^Kgaolo 15.
Ke e bone! Ke dira eng se se latelang?
A o bona dinomoro tse dinnye tse di mo moleng mongwe le mongwe wa tema?
Go siame, ke o bone!
Dinomoro tseo di supa ditemana. Mo sekaong se, re batla go buisa go tswa go °temana 14. Tswelela go buisa go fitlha go °temana 32. Tsaya nako ya gago!
Go siame! Ke feditse! Monna, morwa rraagwe o nkgopotsa kgaitsadiake! O pelotshetlha ...
O batla go bona eng jaanong?
Go siame! Jaanong ke bona kae “Rara wa rona”?
Go bona “Thapelo ya Morena” batla *Matheo mo tsebeng ya diteng. Ke buka ya ntlha mo Kgolaganong e Ntšhwa. Jaanong batla nomoro e kima ya ^6.
O be o batla dinomoro tse dinnye go tswa go °9-13.
Ke eo!
Go ne go se thata jalo!
Jannong ka o falotse diteko tse pedi tse tsa ntlha ka dinaledi, o tshwanetse o be o tlaa kgona go bona le go buisa kaelo nngwe le nngwe ya Beibele gongwe le gongwe mo Beibeleng. Ikatise ka go lebelela ditemana tsotlhe tse di mo kaeding e!
Go siame! Ke simolola kae?
A o batla go itse gore gotlhe go simolotse kae? Buisa dikgaolo tse tharo tsa ntlha tsa buka ya Genesi. Buka ke ya ntlha ya Beibele mo Kgolagano e Kgologolo. Simolola ka Kgaolo ya ^1 temana °1 o be o tswelela go ya go Kgaolo ^3.
A mo ke teng mo Atame le Efa ba kopanang le noga?
Ee, fela o ka buisa gotlhe ka ga se le go feta mo dikgaolong tse.
Jaanong fa ke tlhoka kgomotso le kaelo?
Leka Dipesalome. O ka lemoga dingwe tsa tse di itsegeng thata, jaaka *Pesalome ^23 le *Pesalome ^121.
Ee ke a itse “MORENA ke modisa wa me …”!!!
Bontle! Jaanong buisa go le gontsi.
Jaaka eng?
Fa o batla go itse go le ntsi ka ga botshelo jwa ga Jesu le barutwa ba gagwe, simolola ka buka ya Luka.
Kana, dibuka tsa ntlha tse nne tsa Kgolagano e Ntšhwa di bidiwa dibuka tsa Efangedi. Dibuka tse di bolela kgang ya botshelo jwa ga Jesu mo lefatsheng go tloga kwa tshimologong go fitlha kwa bokhutlong.
Ke dikgang tse di molemo!
E le ruri! Ke se lefoko “Efangedi” e se kayang! A re simolole ka buka ya Luka. Buka e e bolela kgang ya botshelo jwa ga Jesu le tiro ya gagwe mo lefatsheng: ka moo a fodiditseng batho ka teng, se a se ba rutileng ka ga puso ya Modimo e be e felela ka papolo ya gagwe, tsogo ya gagwe mo baswing le tlhatlhogo ya gagwe go ya legodimong.
Fela ke batla go itse gore Jesu o rileng!
Buisa *Matheo dikgaolo ^5, ^6 le ^7. Jesu mo dikgaolong tse, o re bolelela gore re tshele jang, re tshole ba bangwe jang le gore re nne jang le mowa o o siameng mo botshelong. Dibuka tsa Matheo, Mareko le Johane le tsona di re bolelela ka ga botshelo jwa ga Jesu mo lefatsheng.
Jaanong Beibele e nthusa jang mo botshelong jwa me jwa letsatsi le letsatsi?
Beibele ke lekwalo la lerato go tswa go Modimo go rona! Dirisa dikgono tsa gago tsa go batla go bona dintlhana tse tsa lerato mo Beibeleng.
*Pesalome ^36:°5-9 - Busa ka ga tshiamo ya Modimo.
*Pesalome ^139:°15-16 - You are handmade by God!
*Baroma ^8:°38 - Modimo ga o re letle go tsamaya!
*1 Johane ^4:°19 - Re rata ka gore Modimo o re ratile pele.
Hee, a o ne o itse gore Beibele e tshwana le dijo tsa mowa?
Jang jalo?
Buisa *Johane ^6:°35.
A o kgona go gopola dijo tsotlhe tse o di jeleng mo botshelong jwa gago?
O mo metlaeng!
Fela, kwa ntle ga dijo tsa gago tsa letsatsi le letsatsi o ne o se kitla o kgona go gola o tiile e bile o itekanetse. Go ntse fela jalo le ka Beibele. O ka tswa o sa gakologelwe sengwe le sengwe se o kileng wa se utlwa kgotsa wa se buisa mo Lefokong. Fela mowa wa gago o ne o tlaa ja eng fa o ne o tshwerwe ke tlala ya Lefoko la Modimo?
Fela, a Beibele ga e a tlala ka melao le melawana? Jaanong go diragala eng fa ke e tlola?
A o a itse gore go latela melawana e re e neilweng mo Beibeleng go batla go tshwana le go tshameka motshameko?
A o raya jaaka kgwele ya dinao kgotsa bolotloa?
Melalwana e teng e seng fela go abela mongwe le mongwe tšhono e e lekanang, mme gape e a go sireletsa le go go kaela. Modimo o re neile melawana go re sireletsa le go re supetsa gore re tshele jang. Lebelela *Exodus ^20:°3-17 ka go dirisa dikhoutu tsa mebala (kgotsa matshwao) e bile o sala morago dikgato 1-3!
Go re o kgone go tshameka motshameko, o tlhoka go ithuta melawana?
O nepile! Jaanong thulaganyo ya Modimo ka ga gago ke e.
*Exodus ^20:°3
Molawana 1:
Modimo o mo godimo ga tsotlhe!
*Exodus ^20:°4-5
Molawana 2:
Ke mang modingwana wa gago wa seseto?
*Exodus ^20:°7
Molawana 3:
Disa leleme la gago!
*Exodus ^20:°8-10
Molawana 4:
Ikhutse ka letsatsi la bosupa – se ke taelo!
*Exodus ^20:°12
Molawana 5:
Tshola batsadi ba gago ka tlotlo!
*Exodus ^20:°13
Molawana 6:
O se ke wa bolaya!
*Exodus ^20:°14
Molawana 7:
Tshola tlhaloganyo le mmele wa gago di itshekile!
*Exodus ^20:°15
Molawana 8:
Go utswa go fosagetse!
*Exodus ^20:°16
Molawana 9:
Bua boammaaruri!
*Exodus ^20:°17
Molawana 10:
O se ke wa fufega!
Ke melawana e mentsi!
Morago buisa tshobokanyo ya molao wa ja Jesu mo go *Matheo ^22:°37-40!
Totatota boleo ke eng?
Akanya boleo jaaka phoso kgotsa go fapoga mo maikaelelong! Lebelela molawana mo *1 Bakorinthe ^9:°24-27
A boleo bo kaya go sa diragatse motshameko go latela melawana?
Ke dumela jalo. Lebelela *Johane ^3:°16-17
Keresete o tsholotse madi a gagwe mo sefapaanong go itshwarela maleo a rona. Papolo ya gagwe e re letla go simolola gape. Modimo o phimola papetlana ya dino!
Ka jalo fa re dira phoso ga e nne “bofelo jwa motshameko”?
O nepile! Seo ke se re se bitsang tshiamo le mautlwelobotlhoko a Modimo. Tlaa ke e supe ka mokgwa o:
Lebelela ditemana tse go bona se ke se kayang.
*Pesalome ^32:°1-5
*Matheo ^18:°21-22
*2 Bakorinthe ^2:°7 Itshwarele ba bangwe.
Ke tshwanetse go buisa Beibele ga kae?
Fa e le gore ke dijo tsa mowa, go botoka go e buisa gantsintsi jaaka o ka kgona. Fa e le gore o tota o batla go tiisa tumelo ya gago, o tlhoka go samagana le yona! Dira se Jesu a se dirileng:
Ya re ka moso, go sa le bosigo, a tsoga, a tswela kwa ntle, a ya kwa felong fa go senya, a rapela teng.
*Mareko ^1:°35
Tsweetswee. A go se nne le mogala wa letheka kgotsa thelebišene go go itaya tsebe!
Tsiboso!
Go buisa Beibele go ka fetola botshelo jwa gago!
Jaaka Lefoko la Modimo, e re alela melawana ya go tshela le go re supetsa ditlamorago tsa kutlo le go tlhoka kutlo.
Ka jalo fa ke dira phoso ke ka ikgobatsa le go gobatsa ba bangwe!
Ruri! Fela go feta seo, e go netefaletsa lerato le le sa feleng le boitshwarelo jwa Modimo.
Karolo e e siameng ke go re, rotlhe re bafenyi mo thulaganyong ya motshameko wa Modimo!
E le ruri!
Gakologelwa!
O ngwana wa Modimo - *Johane ^1:°12
Modimo o neelane ka morwa wa gagwe go go pholosa! - *Johane ^3:°16
Lo ditokololo tsa mmele wa ga Keresete - *1 Bakorinthe ^12:°27
O bolokesegile gonne go se ope yo o ka go kgaoganyang le lerato la Modimo - *Baroma ^8:°35-39
O motho mongwe gonne Modimo o go tlhophile - *Johane ^15:°16
Seno se se ntle thata!
Jesu ke sekao sa gago sa go latela thulaganyo ya Modimo ka botshelo jwa gago!
Gakologelwa, senotlolo sa pholoso ke *Johane ^3:°16.
Waise gore ke eng? Ke fela pelo go simolola go buisa Beibele gore ke kgone go latela thulaganyo ya Modimo ka botshelo jwa me!
Bogale: Baefeso 4:31
Bojosi/bodutu: Pesalome 40:2-4
Go paka: Ditiro tsa Baapostolo 1:8
Go ratana: 1 Petoro 4:8
Go rogana: Jakobo 3:8-9
Kgatelelo ya balekane: Diane 1:8-19
Lesebo: Baefeso 4:29
Maitsholo a a sa laolegeng: Baefeso 5:15-18
Mmele: 1 Bakorinthe 6:19-20; 15:35-57
Thaelesego: 2 Timotheo 2:22
Tlhonamo: Baroma 8:28-39
Tshwenyego: Pesalome 46
Published and distributed by the
bible society
of south africa
www.biblesociety.co.za
ISBN 978-0-7982-1985-3 (Epub)
ISBN 978-0-7982-1986-0 (Mobi)
ISBN 978-0-7982-1987-7 (PDF)


text:
B12-A
Beke ya Bofelo ya ga Jesu mo Lefatsheng (Karolo 1)
Nisane 8 (Sabata)
FA LETSATSI LE PHIRIMA (Malatsi a Bajuda a simolola le go wela fa letsatsi le phirima)
O goroga kwa Bethani malatsi a marataro pele ga Tlolaganyo
FA LETSATSI LE TLHABA
FA LETSATSI LE PHIRIMA
Nisane 9
FA LETSATSI LE PHIRIMA
O ja le Simone yo o kileng a tshwarwa ke lepero
Marea o tlotsa Jesu ka leokwane le le nkgang monate la naredo
Bajuda ba etela Jesu le Lasaro
FA LETSATSI LE TLHABA
O tsena kwa Jerusalema batho ba tsamaya kwa pele le kwa morago ga gagwe
O ruta mo tempeleng
FA LETSATSI LE PHIRIMA
Nisane 10
FA LETSATSI LE PHIRIMA
O lala kwa Bethani
FA LETSATSI LE TLHABA
O ya Jerusalema phakela
O phepafatsa tempele
Jehofa o bua a le kwa legodimong
FA LETSATSI LE PHIRIMA
Nisane 11
FA LETSATSI LE PHIRIMA
FA LETSATSI LE TLHABA
O ruta kwa tempeleng, a dirisa ditshwantsho
O kgala Bafarasai
O bua ka motlholagadi yo o ntshang moneelo
Kwa Thabeng ya Lotlhware, o bolelela pele gore Jerusalema e tla senngwa a bo a ba naya sesupo sa mo nakong e e tlang sa gore o gone
FA LETSATSI LE PHIRIMA


text:
441“Mme jaanong utlwa, Jakobe,
motlhanka wa me,
le wena Iseraele
yo ke mo itlhaoletseng.
2Morena yo o go dirileng,
a go bopa o sa le mo mmeleng
wa ga mmaago;
Morena yo o go thusang
o bua jaana a re:
Se boife, Jakobe,
motlhanka wa me,
le wena Ješurune44:2 Ke Iseraele.
yo ke mo itlhaoletseng.
33:5,26
3“Gonne ke tla tshela metsi
mo nageng e e nyorilweng,
ke eledisa dinokana
mo nageng e e omeletseng.
Ke tla tshela Mowa wa me
mo baneng ba gago le lesego
la me mo losikeng lwa gago.
Joele 3:1
4Mme ba tla tlhoga
jaaka bojang
le jaaka menwametsi
e e fa dinokaneng.
5“Mongwe o tla re:
‘Ke wa Morena’;
yo mongwe o tla ipitsa
ka leina la Jakobe;
yo mongwe gape o tla kwala
mo letsogong la gagwe a re:
‘Ke wa Morena,’
a ba a ikokeletsa leina
la Iseraele.”
6Morena, Kgosi ya Iseraele,
Mogolodi wa gagwe,
Morena wa masomosomo
o bua jaana a re:
“Ke nna wa ntlha,
le gona ke nna wa bofelo.
Ga go na modimo ope
kwa ntle ga me.
43:11
7Ke mang yo o ka bolelelang
ditirafalo pele jaaka nna,
fa e sa le ke nnisa morafe
wa bogologolo mo lefatsheng?
A a di itsise, a di bee fa pele
ga me ka thulaganyo!
Le gona a ba itsise tse di kwa
pele le tse di tla dirafalang.
8Se reregeng, lo se boife!
A ga se go tswa bogologolo
ke ntse ke lo utlwisa
le go lo itsise
tse di tla dirafalang?
Lo basupi ba me.
A go na le Modimo
kwa ntle ga me?
Nnyaya, ga go na lefika le sele.
Ga ke itse lepe.”
9Botlhe ba ba bopang medimo e sele ke ba boithamako fela; diratiwa tsa bone ga di thuse sepe. Basupi ba tsona ga ba bone sepe, ga ba itse sepe, mme ba tla tlhajwa ke ditlhong. 10Kana ke mang yo o a tleng a betle modimo o sele le go bopa setshwantsho sa modimo o o sa thuseng sepe?
Jer. 10:3-16
Pes. 115:4-8
11Bonang, botlhe ba ba o ineelang ba tla tlhajwa ke ditlhong. Babopi ba ona ke batho fela. A ba kgobokane botlhe ba eme! Ba tla tshoga, ba tlhajwa ke ditlhong ba botlhe.
12Mothudi o dira modimo ka tshipi le magala, a o batole ka dinoto, a o dire ka letsogo le le thata la gagwe. Le gona o bolawa ke tlala, a fele thata; ga a nwe metsi, a ba a lape. 13Mmetli wa dikgong o gagamatsa thapo, a thala setshwantsho sa ona ka sethadi, a o seta ka phalo, a o tshwaya ka selekanyi, a dira setshwantsho sa monna, sa motho yo montle gore se nne mo ntlong. 14O ithemela mesetere, a tlhophe motswere gongwe setlhare se sengwe, a se ikgodisetse mo ditlhareng tsa sekgwa. O tlhoma ditlhare tsa paina, mme pula e di godise, 15di thuse motho, a gotse molelo ka tsona. O tsaya tse dingwe, a ore molelo ka tsona. Le gona o a di tshuma gore a apee bogobe. Ee, le gona o dira modimo ka tsona gore a o obamele. O dira modimo wa seseto ka tsona gore a khubame fa pele ga ona. 16Ntlhanngwe ya tsona o e fisa ka molelo, a bese nama mo magaleng a ona, a je nama, a kgore; le gona o a ikomosa a re: “Ahee! Ke orile, ke utlwile bolelo.” 17Mme kota e e setseng a dire modimo ka yona, modimo wa seseto wa gagwe; a khubame fa pele ga ona, a o obamele, a o rapele a re: “Mpholose, gonne o modimo wa me!”
18Ga ba itse sepe, ga ba lemoge sepe; gonne matlho a bona a thibilwe gore ba se ka ba bona; dipelo tsa bone di thatafaditswe gore ba se ka ba tlhalefa. 19Ga ba akanye ka pelo; ga go na kitso, le fa e le tlhaloganyo, gore ba ipotse ba re: “Ntlhanngwe ya tsona ke di fisitse ka molelo; le gona ke apeile bogobe, ka besa nama mo magaleng a ona, ka ja. Jaanong a nka dira ntlhanngwe ya tsona maila, ka khubama fa pele ga kota ya setlhare?” 20Yo o ineelang molora o timeditswe ke pelo e e tsietsegileng; ga a nke a pholosa mowa wa gagwe; ga a botse gore: “A ga go na maaka mo seatleng sa me se se jang?”
21“Gakologelwa dilo tse,
wena Jakobe,
le wena Iseraele,
gonne o motlhanka wa me.
Ke go bopile.
O motlhanka wa me.
Iseraele, ga ke go lebale!
44:1
22Ke phimotse maleo a gago
jaaka maru
le dibe tsa gago jaaka mouwane.
Boela kwa go nna,
gonne ke go golotse!”
43:25
23Duduetsang, lona magodimo,
gonne Morena o dirile jalo;
tlhabang mokgosi,
lona madiba a lefatshe!
A go ipele dithaba le sekgwa
le ditlhare tsotlhe
tse di mo go sona!
Gonne Morena
o rekolotse Jakobe;
o tla ikgalaletsa mo go Iseraele.
55:12
Pes. 96:11
24Morena, Mogolodi wa gago,
yo o go bopileng go tswa
mo mmeleng wa ga mmaago,
o bua jaana a re:
“Ke nna Morena
yo o dirileng dilo tsotlhe.
Ka phutholola legodimo
ke le nosi.
Ka ala lefatshe –
yo o neng a na le nna ke mang?
25Ke nna yo ke nyeletsang
ditshupo tsa baporofeti
ba tsietso,
ke dira baitseanape ditlaela;
ke nna ke busetsang matlhale
kwa morago,
ke fetola kitso ya ona bosilo fela.
26Ke nna yo ke dirafatsang
lefoko la motlhanka wa me,
ke fetsa maikaelelo a a begilweng
ke barongwi ba me,
ke raya Jerusalema ke re:
‘Agiwa!’
le metse ya Juta, ke re:
‘Agiwang!’
Ke nna ke tsosang
marope a teng.
27Ke nna yo ke rayang
boteng jwa Ferathe ke re:
‘Kgala!
Ke tla kgadisa dinoka tsa gago.’
Još. 3:9-17
28Ke nna ke buang ka ga Korese
ke re: ‘Ke modisa wa me.
O tla fetsa tsotlhe
tse di nkgatlhang,’
a raya Jerusalema a re: ‘Agiwa!’
A raya Tempele a re: ‘Thaiwa!’ ”
Esera 1:1-3


text:
101Morena a ba a raya Moše a re: 2“Itirele diphala di le pedi tsa selefera, o di dire ka selefera e e batotsweng. O di dirise go bitsa phuthego le go e hudutsha mo mathibelelong.
3E ne e re ba di letsa, phuthego yotlhe e phuthegela kwa go wena kwa mojakong wa Tente ya Boipontsho. 4Mme fa ba letsa e le nngwe fela, go phuthegele dikgosana kwa go wena, e bong ditlhogo tsa dikete tsa Iseraele. 5Mme e ne e re fa lo letsa go opa mokgosi, ba mathibelelo ba ba thibeletseng ntlheng ya botlhabatsatsi ba bolole. 6Fa lo letsa go tlhaba mokgosi la bobedi, go bolole ba mathibelelo a a thibeletseng ntlheng ya borwa. A go lediwe thata, fa ba na le go bolola. 7Fa go phuthwa phuthego, lo di letse fela, mme e seng thata. 8Baletsi ba diphala e nne bomorwa Arone, baperesiti; go di dirisa e nne molao o o sa khutleng wa lona le wa ditshika tsa lona. 9Mme e re fa lo tsena mo ntweng lo le mo lefatsheng la lona go tlhabana le mmaba yo o lo pitlaganyang, lo letse diphala thata; foo lo tla gopolwa fa pele ga Morena, Modimo wa lona, mme lo tla namolelwa mo babeng ba lona. 10Le ka letsatsi la boitumelo jwa lona le ka dipaka tsa Meletlo ya lona le ka malatsi a ntlha a dikgwedi tsa lona lo letse diphala, fa lo tsisa ditlhabelo tsa phiso le tsa tebogo. Di tla lo thusa gore lo gopolwe fa pele ga Modimo wa lona, e bong nna Morena, Modimo wa lona.”
2 Dikg. 11:14
2 Ditiraf. 7:6
11Ka ngwaga wa bobedi ka kgwedi ya bobedi e le 20 leru la nanoga mo Tempelaneng ya Tshupo. 12Ke fa Baiseraele ba huduga kwa sekakeng sa Sinai ka fa tatelanong ya mathibelelo a bone, mme leru la nna kwa sekakeng sa Pharane.
13Ba bolola la ntlha jaaka Morena a laetse Moše. 14Ba sefoka sa bothibelelo jwa boora Juta ba bolola pele ka fa mephatong ya bone. Mookamedi wa mophato wa gagwe e ne e le Nasone morwa Aminatabe. 15Mookamedi wa mophato wa lotso lwa Baisašare e ne e le Nethanele morwa Suare. 16Mookamedi wa mophato wa lotso lwa Basebulone e ne e le Eliabe morwa Helone.
17Jaanong e ne ya re fa Tempelana e tlhomololwa, go bolole boora Geresone le boora Merari, ba rwele Tempelana.
18Go be go bolole ba sefoka sa bothibelelo jwa ga Rubene ka fa mephatong ya bone, Mookamedi wa mophato wa gagwe e ne e le Elisure morwa Seteure. 19Mookamedi wa mophato wa lotso lwa Basimeone e ne e le Sedumiele morwa Surišatai. 20Mookamedi wa mophato wa lotso lwa Bagate e ne e le Eliasafe morwa Rehuele.
21Go be go bolole boora Kahathe ba ba rweleng dilo tse di boitshepo tsa Tempelana; e ne ya re ba goroga, ba bangwe ba bo ba setse ba tlhomile Tempelana.
22Go be go bolole ba sefoka sa bothibelelo jwa boora Eferaime ka fa mephatong ya bone, Mookamedi wa mophato wa gagwe e ne e le Elisama morwa Amihute. 23Mookamedi wa mophato wa lotso lwa Bamanase e ne e le Gamaliele morwa Phetasure. 24Mookamedi wa mophato wa lotso lwa Babenyamene e ne e le Abitane morwa Giteoni.
25Go be go bolole ba sefoka sa bothibelelo jwa boora Dane ka fa mephatong ya bone, e le ba bofelo mo mathibelelong otlhe. Mookamedi wa mophato wa gagwe e ne e le Ahiesere morwa Amisatai. 26Mookamedi wa mophato wa lotso lwa Baasere e ne e le Phagiele morwa Ogorane. 27Mookamedi wa mophato wa lotso lwa Banafetale e ne e le Ahira morwa Enane. 28Ke ka fa mephato ya Baiseraele e neng e bolola ka teng. Ba ne ba huduga jalo.
29Mme Moše a bua le Hobabe morwa Rehuele wa Momidiane, mogwagwadiagwe, a re: “Jaanong re hudugela kwa felong fa go boletsweng ke Morena a re: ‘Ke tla go lo naya.’ Tlaya le rona, mme re tla go direla tse di molemo; gonne Morena o solofeditse Baiseraele tse di molemo.”
Ekes. 2:18
30Mme a mo fetola a re: “Ga ke rate go ya le lona, mme ke tla ya kwa lefatsheng la ga etsho, kwa go ba ga etsho.”
31Mme Moše a re: “Se re tlogele tlhe, ka ntlha ya gore ke wena o ka itseng kwa re ka thibelelang teng mo sekakeng. O tle o nne matlho a rona. 32E tla re fa o ya le rona, tse di molemo tse Morena o tla di re direlang, le wena re di go direle.”
33Ya re ba sena go huduga kwa thabeng ya Morena, ba sepela tsela malatsi a le mararo, mme Letlole la Kgolagano ya Morena la ba etelela pele leeto la malatsi a le mararo go ba batlela felo ga boikhutso. 34Leru la Morena le ne le ba okame motshegare, fa ba bolola mo bothibelelong.
35Mme e ne ya re Letlole le tloga, Moše a bue a re: “Nanoga, Morena gore baba ba gago ba phatlalale, le ba ba go tlhoileng ba tshabe fa pele ga gago.”
132:8
36E ne ya re le bewa mo Tenteng ya Boipontsho, a bue a re: “Morena, boela kwa bontsing jwa dikete tsa Baiseraele.”


text: 9 Ka jalo, ke ne ka akanya thata ka seno mme ka swetsa ka gore basiami le ba ba botlhale, mmogo le ditiro tsa bone ba mo diatleng tsa Modimo wa boammaaruri.+ Batho ga ba itse sepe ka lorato le ka letlhoo tse di nnileng teng pele ga bone.2 Botlhe ba na le phelelo e e tshwanang,+ basiami le badirabosula,+ ba ba molemo le ba ba itshekileng le ba ba itshekologileng, ba ba ntshang ditlhabelo le ba ba sa ntsheng ditlhabelo. Yo o molemo o tshwana fela le moleofi; yo o dirang maikano o tshwana fela le yo o tshabang go dira maikano.3 Seno ke selo se se ngomolang pelo se se diregang mo lefatsheng:* E re ka botlhe ba na le phelelo e e tshwanang,+ dipelo tsa batho di tletse bosula; e bile go na le botsenwa mo dipelong tsa bone fa ba sa ntse ba tshela, go tswa foo ba a swa!*4 Go na le tsholofelo ka ope fela yo o sa ntseng a tshela, ka gonne ntša e e tshelang e botoka go na le tau e e suleng.+5 Gonne batshedi ba a itse gore ba tla swa,+ mme baswi bone ga ba itse sepe gotlhelele,+ e bile ga ba tlhole ba na le tuelo epe, ka gonne dilo tsotlhe tse di ka gopolwang ka bone di lebetswe.*+6 Gape, lorato lwa bone le letlhoo la bone le lefufa la bone di setse di nyeletse, e bile ga ba tlhole ba na le seabe sepe mo go se se dirwang mo lefatsheng.*+7 Tsamaya, o je dijo tsa gago ka boitumelo o bo o nwe beine ya gago ka pelo e e itumetseng,+ ka gonne Modimo wa boammaaruri o setse a itumeletse ditiro tsa gago.+8 E kete diaparo tsa gago di ka nna di le ditshweu* ka metlha, e bile o se ka wa tlogela go itshasa leokwane mo tlhogong.+9 Itumelele botshelo le mosadi wa gago yo o mo ratang+ malatsi otlhe a botshelo jwa gago jwa lefela, a Modimo a go a neileng mo lefatsheng, malatsi otlhe a gago a lefela, ka gonne seo ke tuelo* ya gago mo botshelong le mo tirong ya gago e o e dirang ka natla mo lefatsheng.*+10 Sepe fela se o kgonang go se dira,* se dire ka maatla a gago otlhe, ka gonne ga go na tiro kgotsa go dira dithulaganyo kgotsa kitso kgotsa botlhale kwa Lebitleng,*+ kwa o yang gone.11 Ke ne ka bona selo se sengwe gape mo lefatsheng,* gore ba ba bofefo ga se ka metlha ba fenyang mo lobelong, ba ba maatla ga ba fenye ntwa,+ ba ba botlhale ga se ka metlha ba nnang le dijo, ba ba botlhale ga se ka metlha ba nnang le dikhumo,+ e bile ba ba nang le kitso ga se ka metlha ba atlegang,+ ka gonne botlhe ba diragalelwa ke dilo tse ba sa di lebelelang ka nako e ba sa e lebelelang.*12 Gonne motho ga a itse gore o tla welwa ke mathata leng.+ Fela jaaka ditlhapi di tshwarwa ka letlowa le dinonyane di tshwarwa ka serai, ka tsela e e tshwanang batho ba tshwarwa ka nako ya masetlapelo, fa a ba wela ka tshoganyetso.13 Gape ke ne ka ela tlhoko sekai seno se se kgatlhang sa botlhale jo bo mo lefatsheng:*14 Go ne go na le motse o monnye o o nang le batho ba le mmalwa; mme kgosi nngwe e e maatla e ne ya tla go o tlhasela, mme ya o lalela e bo e aga lobota lo logolo go o dikologa.15 Mo motseng oo, go ne go na le monna mongwe wa mohumanegi mme gone a le botlhale, mme o ne a boloka motse oo ka botlhale jwa gagwe. Le fa go ntse jalo, ga go na ope yo o neng a gakologelwa monna yoo wa mohumanegi.+16 Mme ke ne ka ipolelela go re: ‘Botlhale bo botoka go na le maatla;+ le fa go ntse jalo, botlhale jwa mohumanegi bo a nyadiwa, le mafoko a gagwe ga a tsewe tsia.’+17 Go botoka go reetsa mafoko a a buelwang kwa tlase a ba ba botlhale go na le go reetsa go goa ga motho yo o laolang dieleele.18 Botlhale bo botoka go na le dibetsa tsa ntwa, mme moleofi a le mongwe fela a ka senya molemo o mogolo.+